Pajenn:Le Gonidec - Bibl Santel pe Levr ar Skritur Sakr, eil levr.djvu/69 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/69\nc’hlac’har, va c’haloun a zô kéflusket enn-oun ; na davinn két, râk va éné en deuz klévet son ar c’horn-boud ha garm ann emgann.\n20. Reûz war reûz a zô bét galvet, hag ann douar holl a zô bét gwastet : enn-eunn-taol eo bét diskaret va zeltou, hag hô c’hrec’hin.\n21. Bété pégeit é wélinn-mé tûd ô tec’hout, hag é klevinn-mé son ar c’horn-boud ?\n22. O véza ma eo diskian̄t va fobl, ha n’en deûz két va anavézet ; tud diboell ha direiz in̄t ; fûr in̄t évid ôber ann drouk, hôgen na ouzoüt két ôber ar mâd.\n23. Sellet em eûz oud ann douar, ha chétu é oa hén̄ goullô, ha dizoaré ; hag oud ann én̄vou, ha na oa két a c’houlou enn-hô.\n24. Gwélet em eûz ar ménésiou, hag hî a gréné ; hag ann holl grec’hiennou, hag hî a oa kéflusket.\n25. Sellet em eûz, ha na oa dén é-béd ; hag holl evned ann én̄v a oa éat-kuît.\n26. Sellet em eûz, hag ann douar frouézuz a zô deûet ével eunn distrô ; hag hé holl gériou a vézô diskaret dirâg ann Aotrou, dirâk frouden hé vuanégez.\n27. Râg ével-henn é lavar ann Aotrou : Didud é vézô ann douar ; koulskoudé n’hé zispenninn két a-grenn.\n28. Ann douar a wélô, hag ann én̄vou a vézô é kan̄v a-ziouc’h, ô véza ma em euz lavaret : Mennet em eûz, ha n’em eûz két a geûz, ha n’ounn két distrôet diout-han̄.\n29. Diouc’h trouz ar varc’héien hag ar warégerien eo tec’het kéar holl ; el lec’hiou ar ré c’harva in̄d en em dennet, war ar rec’hier in̄t piñet ; ann holl gériou a zô dilézet, ha na choum dén enn-hô.\n30. Hôgen té pa vézi gwastet, pétrâ a rî ? Ha pa en em wiskfez gan̄t tané, ha pa en em gin̄klfez gan̄t kin̄klérézou aour, ha pa livchez da zaoulagad gan̄t liou dû, enn-aner eo en em gempenfez ; ar ré az karé a zisprizô ac’hanod, hag a glaskô da vuez.\n31. Râk klévoud a rann eur vouez ével eûz a eur c’hrég é gwilioud, roget gan̄d ar gwen̄trou ; mouéz merc’h Sion daré da vervel, hag a astenn hé daouarn, ô lavarout : Gwâ mé, ô véza ma falla va éné gan̄d al lazérez.\nAnn Aotrou a rébech da vugalé Israel hô diskrédoni.\n1. Id dré holl ruou Jéruzalem, ha gwélit, hag arvestit, ha klaskit enn holl leuriou-kéar, ha c’houi a gavô eunn dén en em rén gan̄t reizded, hag a glask ar wirionez ; ha mé a drugarézô anézhi.\n2. Ma lévéron̄t ivé : Béô eo ann Aotrou ; é gaou é touin̄t.\n3. Da zaoulagad, Aotrou, a zell oud ar wirionez ; skôet éc’h eûz gan̄t-hô, ha n’in̄t két bét poaniet ; hô brévet éc’h eûz, ha né két fellet d’ézhô digémérout ar c’hélen ; lékéat hô deûz hô dremmou kalétoc’h égéd ar méan, ha né két fellet d’ézhô distrei.\n4. Hôgen mé em eûz lavaret : Martézé n’eûz néméd ar béorien a zô diskian̄t, na anavézon̄t két hen̄t ann Aotrou, na barn hô Doué.\n5. Mon̄d a rinn éta da gavout ar ré vrâz, hag é komzinn out-hô ; râg hî a anavez hen̄t ann Aotrou, ha barn hô Doué. Ha chétu ar ré-zé hô deûz torret kévret ha gwasoc’h ar iéô, ha dispennet ar chadennou.\n6. Râk-sé léon ar c’hoat a dagô anézhô, bleiz ar pardaez a skrapô anézhô, al léonpard a spiô hô c’heriou ; kémen̄d-hini a iélô er-méaz anézhô, a vézô paket ; râk paottet eo hô fallagriézou, krévéet eo hô drougiézou.\n7. Goudé-zé pénaoz éc’h hellinn-mé béza trugarézuz enn da gén̄ver ? Da vugalé ho deûz va dilézet, hag hî a dou dré ar ré ha n’in̄t két douéed ; hô gwalc’h em eûz rôet d’ézhô, hag hî a zô kouézet enn avoultriez, hag a zô éat d’en em zirolla é tî eur c’hrég fall.\n8. Deûet in̄t ével kézek a réd hag a c’houirin war lerc’h ar chézékenned ; pép-hini a réd war-lerc’h grég hé nésa.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/69&oldid=157000 »\nKemmoù diwezhañ degaset d'ar bajenn-mañ d'an 21 Meu 2020, da 19:15.


Brezel israelat-arab - Wikipedia\n(Adkaset eus Brezelioù israelek-arabek)\nKartenn eus Israel ha broioù ar C'hevre Arab\nBrezel israelat-arab (arabeg: الصراع العربي الإسرائيلي Al-Sira'a Al'Arabi Al'Israili; hebraeg: הסכסוך הישראלי-ערבי Ha'Sikhsukh Ha'Yisraeli-Aravi) a reer eus hollad ar brezelioù pe stourmoù milourel etre meur a vro arab hag Israel. Gwriziennoù ar brezel israel-arab a-vremañ zo deuet diwar kresk ar sionouriezh en un tu hag ar vroadelouriezh arab en tu all e fin an 19vet kantved.\nAr vro gwelet evel douaroù istorel, evel mammvro, gant ar yuzevien a vez gwelet gant al luskadoù hollarab evel o douaroù istorel dezho, da vezañ perc'hennet gant Palestinianiz. Gant ur sell hollislamek ez eo an douaroù-se reoù a rank bezañ muzulman.\nAn dizemglevioù relijiel etre annezidi Palestina, Yuzevien hag Arabed, deuet war-wel e penn kentañ an 20vet kantved, a roas ur brezel diabarzh e 1947. Adal ar brezel diabarzh-se e teuas ar C'hentañ brezel israelat-arab e Mae 1948 goude ma voe embannet disklêriadur savidigezh Stad Israel.\nAdtapet diwar « https://br.wikipedia.org/w/index.php?title=Brezel_israelat-arab&oldid=1789821 »\nKemmoù diwezhañ degaset d'ar bajenn-mañ d'an 16 Ebr 2018, da 16:17.


Kaozeal:Apollon - Wikipedia\n1 Mojennoù Hellaz\n2 Aotre merour\n3 "Arabat lavar n'eus forzh petra"\n4 Latin, gregach\nMojennoù Hellaz[kemmañ ar vammenn]\nGant sevended em eus graet e-keñver da labour atav : reizhet 'm eus tra pe dra evel ma vez aotreet da neb implijer. Ar pezh a welan eo bet savet ar rummad mojennoù Hellaz pa oa dija Rummad:Mitologiezh gresian:mitologiezh gresian. Unan anezho a vo diverket deiz pe deiz, met n'eus ket mall. Ma rafen an dra-se gant galloudoù ar merour e goulennin ali an holl (met, 'm eus ket ket resevet galloud ebet c'hoazh).\nE-touezh ar reizhiadennoù 'm eus graet da Apollon pe Herakles ez eus doareoù hengouniel evit treuzskrivañ gerioù gresianek : y > i (n'eo ket poellek e-keñver an υ, upsilonn, met evel-se emañ), chom hep lakaat ar iota da j (Deianira)ha chom hep mirout skejoù ar gallek evel just. Ne welan ket peseurt kudenn a sav eus mont war roudoù ar skrivagnerien vrezhonek. Degouezhioù all a vo evit ober kendivizoù war doareoù dibaotoc'h. Atav e vezan souezhet pa seblantout a ra din e reez evel ma n'eus ket bet treuzskrivadurioù diwar ar gresianeg a-raok m'eo bet savet ar wikipedia brezhonek.--Ch. Rogel 25 Kzu 2006 da 22:57 (UTC) --Ch. Rogel 26 Kzu 2006 da 18:02 (UTC)--Ch. Rogel 26 Kzu 2006 da 18:02 (UTC)\nAotre merour[kemmañ ar vammenn]\nNe vez ket aotreet kemm da bep implijer hervez Benoni.\nNe blij ket din Rummad:Mitologiezh gresian:mitologiezh gresian, dreist-holl gant ar fazi zo e-barzh. Keit ha ma krouin-me pennadoù e tibabin-me pelec'h o renkin. --Ch. Rogel 26 Kzu 2006 da 18:02 (UTC)\nN'anavezan ket an "treuzskrivadurioù" a venegez. Ma kav dit n'eo ket graet mat ma labour e c'hallez lavarout, ha dispakañ arguzennoù resisoc'h.\nKavout a ran (a raen, echu eo evidon) gwelloc'h treiñ pennadoù, ha klask o echuiñ a-raok mont d'ober trouz war stumm ar ger-mañ-ger. C'hwi 'gav gwell ober 'mod all, ha klask tabut adalek ar ger kentañ un tamm a-dreuz hervezoc'h. Tabutit eta, ha mirit ouzh an dud da grouiñ: buanoc'h ez ay war-raok sur-mat.\nTe a grog gant kalz pennadoù, hep o echuiñ (Apollon, gresianeg, inizi Ionian. Me a glask mont betek penn muiañ ma c'hallan. Pep hini e stumm da labourat.\nNe savan ket pennadoù en un taol atav eveldout eta: ne gavan ket souezhus e chomfe Déjanire e-pad un devezh bennak, amzer din da studiañ an afer a dost. Ganit e chom Apollon, gresianeg ivez da echuiñ.\nBianchi-Bihan 26 Kzu 2006 da 02:21 (UTC)\n"Arabat lavar n'eus forzh petra"[kemmañ ar vammenn]\nArabat lavar n'eus forzh petra: n'em eus ket difennet ouzhit labourat war pennad pe pennad, met lakaat da c'heriaoueg dit-te, hep goulenn ali ar re all: perak lakaat gregach pa oa bet dibabet gresianeg gant Ch. Rogel? Perak adanvañ Apollon, pa oa oa Apollo? Ha pa vije d'am soñj dereatoc'h e keñver ar brezhoneg skrivañ Apolo, evel e meur a yezh all, hag hervez distagadur ar brezhoneg. Da blijadur dit-te a zo lakaat reuz war ar wikipedia hep kenlabourat gant ar re all. Da skouer: perak na gemerez morse perzh er c'hendivizoù reoliata?Benoni 26 Kzu 2006 da 10:13 (UTC)\nArabat lavar n'eus forzh petra: Ar memes ali a c'hallan reiñ dit. Pa skrivez DB Egipt e rez gant da c'herioù? Me a ra ivez. Ne blij ket dit? Ne ran forzh. Da soñj-te ne dalv nemet evel hini un den. Ma labouran war ur pennad e ran gant ar gerioù a blij din. Pe ne ran ket war e dro.\nKemm a ran Apollo peogwir eo ur stumm latin, hag emaomp o komz eus an doue hellazat: poellekoc'h e kavan, ha souezhet on ne vije ket gwelet se gant Rogel. D'am soñj ne c'hall ket bezañ kontrol, hep en em zislavarout. Peurvuiañ e vez kentelioù gregach gantañ, marteze e tisplego dit e zibab. Meur a yezh a ra gant "Apolo"? ha meur a hini gant Apollon ivez. Met un dra dister eo. Kemm ma kerez. Me ne roan urzh ebet. Bianchi-Bihan 26 Kzu 2006 da 10:28 (UTC)\nLatin, gregach[kemmañ ar vammenn]\nMe ouie mat-tre eo latin ar stumm (te a welo ar perag), met ne ouien ket pehini a zo bet implijet gant tud Walarn, setu perak em eus kemeret an hini nemetañ a anavezan sachet diwar ur c'han ha diskan kanet e Poullaouen, Apollo, Merkurius, Venus ha Jupiter. Ur wech ouzhpenn e resisan n'on ket evit ijinañ, nemet e degouezhioù rouez-tre. Pa kavin un destenn diwar zorn un den desket mat e rin ganti. A-hent-all ne dalvez ket ar boan kemmañ en aon ma vo kemmet en-dro (gant ar stumm Apolo, piv oar?).\nNe gomprenan ket ar c'hoari gant Benoni hag eñ o c'houlenn ma ne vo chañchet traoù a-bouez hep lakaat un notenn war ar bajenn gaozeadenn evit ar re o deus boulc'het gant ar pennadoù. N'eo ket ur sujed evit tabutal, un afer sevended eo. Koulskoude ne 'm eus ket graet brezel skridaozañ (brezel embannerezh a zo saoznek ha direizh) morse, rak tud all a zeuio evit adkempenn an traoù (n'eus pennad echu ebet).--Ch. Rogel 26 Kzu 2006 da 18:02 (UTC)\nKanaouenn[kemmañ ar vammenn]\nMa komzez eus ar ganaouenn kanet gant ar vreudeur Morvan, e kredan eo "Apollon" a deu gante, met gwir eo e vije komprenusoc'h ma vije pevar anv latin er ganaouenn. Ne gredan ket e vije gwall nec'het ar ganerien gant se avat, met gallout a ri goulenn digante er c'hentañ fest-noz . Diwar ar ganaouenn e vo ret sevel ur pennad Merkurius? Evit kemm an anv Apollo em eus kredet e oa ken splann (evel gant Georges Orwell) ma ne oa ket un afer a sevended met un afer a boell. Bianchi-Bihan 26 Kzu 2006 da 18:20 (UTC)\nDiverkañ[kemmañ ar vammenn]\nGraet eo bet : [] gant n'ouzon ket piv. Difennet eo diverkañ skridoù ar re all er pajennoù kaozeal: Wikipedia:pajenn gaozeal. Bianchi-Bihan 16 Gen 2008 da 22:46 (UTC)\nUn ip dizanv eo... Ar pezh a zo bet diverket a zo da vezañ adlakaet. Arabat gortoz e vefe graet gant unan all... Benoni (Kaozeadenn) 16 Gen 2008 da 23:14 (UTC)\nAdtapet diwar « https://br.wikipedia.org/w/index.php?title=Kaozeal:Apollon&oldid=282029 »\nKemmoù diwezhañ degaset d'ar bajenn-mañ d'an 16 Gen 2008, da 23:14.


Ariosto, poltredet gant Tizian\nAriosto, en un daolenn Madonna gant ar sent Jozeb, Yann, Catarina Sienna, Loeiz Toloza ha Lodovico Ariosto, gant Vincenzo Catena, 1512, Berlin\nLudovico Ariosto, ganet d'an 8 a viz Gwengolo 1474 e Reggio Emilia, ha marvet d'ar 6 a viz Gouhere 1533 e Ferrara, a oa ur barzh italianek, brudet evel oberour ar meurgan Orlando furioso. Alfonso Iañ d'Este, dug Ferrara, a oa e warezour.\n3.1 Troidigezhioù e galleg\nA renk uhel e oa e dud, met dibeadra a-walc'h. Un deskadurezh vat en doa nemet keuz en doa ne ouie ket gregach (tre evel Macchiavelli). Abred e rankas ober war-dro deskadurezh e vreudeur ha c'hoarezed ha n'hallas ket tremen kement a amzer ha ma karje bezañ graet o studiañ hag o skrivañ barzhoniezh.\nEn 1504 e krogas da labourat evit ar c'hardinal Ippolito d'Este, mab da dug Ferrara, ha meur a gannadiezh a reas davet ar pab Jul II. Ne fellas ket dezhañ heuilhañ e vestr da Hungaria avat, ha servij a reas e vreur Alfonso d'Este, dug Ferrara, neuze. Roet e voe dezhañ ar garg a c'houarnour e Garfagnana, ur c'hornad meneziek eus Toskana, a oa etre daouarn forbaned ha laeron. En em dennañ a reas mat eus e labour, ha mont neuze war e leve gant e serc'h hag e vab da Ferrara, ma weler e di c'hoazh.\nAn ti ma voe ganet Ariosto\nA-hed e vuhez kargad ne ehanas ket Ariosto da labourat war e bennoberenn Orlando furioso, ur barodienn soutil eus ar barzhonegoù marc'heien, kinniget evel un heuliad da oberenn Matteo Maria Boiardo, Orlando Innamorato.\nTeir c'haoz veur zo enni:\nar brezel etre Karl Veur hag ar Sarazined,\nfollentez Orlando (Rollant, niz Karl Veur) a zo orgedet ouzh Angelica,\nkarantezioù Roger ha Bradamante, hendadoù ijinet d'an Tiegezh Este, hag o eured .\n46 kan zo el levr, anezho gwerzennoù bodet e pozioù eizh gwerzenn (stanza), ha mesket enne kriz ha fentus, dave enne da sevenadur Europa, adalek Homeros betek romantoù ar Grennamzer.\nEn 1516 e voe graet an embannadur kentañ, 40 kan ennañ, met ne baouezas ket da labourat war e skrid, hag e 1532 e voe un embannadur kresket gant 46 kan.\nTroidigezhioù e galleg[kemmañ | kemmañ ar vammenn]\nNe veneger nemet an embannadurioù divyezhek, abalamour m'emañ ar skrid er yezh orin e-barzh. Ar re c'hallek en o hed a gavor er wikipedia gallek.\nMeur a embannadur gallek e komz-plaen zo bet adal ar XVIvet kantved.\nRoland furieux, embannadur divyezhek gant André Rochon, 4 levrenn, Les Belles Lettres, 1998-2002.\nMichel Orcel, Le statut de la fureur et A propos d'un tercet de l'Arioste in Italie obscure, Belin, Paris, 2001.\n(fr) Les éditions illustrées du Roland furieux\nOberennoù gant Ludovico Ariosto e Project Gutenberg\nAdtapet diwar « https://br.wikipedia.org/w/index.php?title=Ludovico_Ariosto&oldid=1988930 »\nKemmoù diwezhañ degaset d'ar bajenn-mañ d'an 27 Ebr 2022, da 07:36.


Skeudenn savet gant J. Mallon\nAr Pachycephalosauria ("glazarded o fenn tev") a oa ur strollad Ornithischia a ziorroas e-pad ar [[kretase|C'hretaseer pezh zo hiziv Norzhamerika hag Azia. Loened daoudroadek geotdebrer, dezhe ur c'hlopenn tev, e oant holl. E spesadoù zo ez a kern o c'hlopenn d'ober ur volzenn dezhi un nebeud kantimetr tevder. A-wezhioù o devoa kerniel bihan (Pachycephalosaurus) pe drein (Stygimoloch).\nRendaeloù taer zo bet diwar-benn talvoudegezh ar c'hlopenn ken tev-se. Ar vartezeadenn graet an aliesañ zo e rede al loened-se a-benn an eil re d'ar re all, izel o fenn, en emgannoù lidek, evel ar moufloned pe an ejened-musk, met stumm ront ar c'hlopenn a vije bet techet da ziroudañ an taolioù, ar pezh en dije degaset gloazioù er gouzoug. Marteze e vez implijet o fenn da reiñ taolioù penn a-gostez (evel ar jirafed) pe marteze d'en em zifenn a-enep d'ar breizherien.\nE-touesk ar genadoù kavet er strollad-se, emañ Pachycephalosaurus, Stegoceras, Stygimoloch, Prenocephale ha marteze Yaverlandia. Majungatholus a oa sellet outañ e-pad pell evel ur pachycephalosauria ivez zo bet anavezet hiziv evel un Theropoda eus kerentiad an abelisauridae.\nDREIST KERENTIAD PACHYCEPHALOSAURIA\nKerentiad : Pachycephalosauridae\nAdtapet diwar « https://br.wikipedia.org/w/index.php?title=Pachycephalosauria&oldid=1851886 »


Beg an Trein - Wikipedia\nBeg an Trein, e tu ar mor, gant Normandi en diabell\nBeg an Trein, e tu an douar, gant ar semafor\nBeg an Trein zo ur beg-douar en norzh da Gankaven, e biz Breizh. Dirazañ emañ tour-tan Karreg Herpin.\nBalirañ a ra ar beg roc’hellek-se a-us ar mor, 40 metr izeloc’h. Alese e c’haller gwelet, etre ar C'hab Frehel er c’hornôg ha Bae Menez-Mikael er reter, aod Normandi gant porzh Granville hag enezeg Kalzenez. War ar beg-douar ez eus ur semafor, bet savet e 1861 evit eveshaat ar bigi a dremene dirazañ, hag a oa bet adprenet gant Kuzul-departamant Il-ha-Gwilen e 2000 evit degemer an douristed a zeu da bourmen eno.\nUr wenodenn zo en-dro d'ar beg-douar, ar GR 34. Eus ar wenodenn-se e c’haller gwelet Enez al Lann, er reter d’ar beg, ma vez gwarezet an evned. Meret e vez ar gwarezva-se gant ar gevredigezh Breizh Vev.\nMerkañ a ra Beg an Trein al lec’h loc’hañ evit ar redadeg bigi anvet Hent ar Rom.\nAdtapet diwar « https://br.wikipedia.org/w/index.php?title=Beg_an_Trein&oldid=1601348 »\nKemmoù diwezhañ degaset d'ar bajenn-mañ d'an 21 Du 2014, da 11:30.


Pajenn:Perrot - Bue ar Zent.djvu/558 - Wikimammenn\nPajenn:Perrot - Bue ar Zent.djvu/558\nmez gantan hag a rebechas d’ezan ne ouie mui derc’hel e renk. Hen a dave ; eun devez, koulskoude, e reas eur respont treut d’ezan ; epad e vue e ouelas d’ar pec’hed-ze.\nEur vertuz ken dispar oa ket grêt evit ar bed. Doue hen galve d’eur stad uheloc’h, da vezan beleg. Pell amzer e oe evit kaout ôtre e dad ; mes an amzer-ze a implias o ’n em lakat gwelloc’h en stad da zigemer eun hevelep karg.\nEur wech beleget, n’espernas mui netra evit mont pelloc’h-pellan war hent ar zantelez. E vue a dremene en iliz hag en hospitaliou. O vezan êt da Rom, ar pab a reas stad anezan hag a c’hoantaas rei d’ezan an enoriou bras. Kregi a reas aon ennan, hag e c’houlennas ôtre da zont d’e vro.\nDistro da Visans, e lakas sevel eun hospital evit ar re glanv hag ar beorien. Di e teuas da chom, rak re gaer e kave maner e dad evitan. Eno e louzaoue gouliou an dud skoet gant klenvejou stagus. Mes muioc’h c’hoaz a evez a gemere gant o ineou. Kement a rê warne, evit o c’helenn hag o distrei war an hent mat, ma oe galvet « ar gonideg eneou. »\nE labour en hospital ne vire ket outan da zonjal er vicherourien. Rei a reas e hano evit bezan unan aneze, daoust pegen doaniet oa e dud ouz e welet e-touez an darbarerien hag an dud a renk izelan. Doue a vinnigas e labour ; eus kristenien glouar e reas kristenien birvidik, a veze o kommunian diou ha ter gwech ar zun, e-lec’h diou wech ar bla, ’vel diagent. Pac’h eas da Veniz, e reas ar memes labour gant eun hevelep frouez.\nMes ne rê c’hoaz nemet kommans. Santout a rê e vije buhan kollet an eost eneou gonezet, ma ne deuje ket ar veleien d’e zikour. Siouaz ! er mare-ze, an dud a iliz ne roent ket holl ar skouer-vat. Sevel eta eun Urz neve a veleien hag a vije dre o bue eur skouer beo evit ar re-all, setu e vennoz brasan. Kaout a reas tri eus e vignoned hag a vage eun hevelep c’hoant en o c’halon. An hini anavezetan aneze oa Per Karaffa, eskob Theat, divezatoc’h pab dindan an hano a Bol. Hen eo a roas e hano da Urz neve « An Dheatined» , dre ma oe ar rener bras kentan. Klemant VII, neuze war Gador sant Per, a ôtreas an Urz neve gant fors meuleudi (1524).\nAn Dheatined, ouspen an tri le ordinal, a rê c’hoaz an hini da vevan er baourente ar vrasan ; ne dleent kaout nag arc’hant, na leve en nep doare ; ne dleent ket, zoken, mont da c’houlenn. Gedal a renkent an aluzennou a vije digaset, aneze o-unan, gant an dud vat. « An hini a vag\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/558&oldid=140841 »


Kroget eo ar Redadeg, ha kroget mat !\nFañchig a sello ouzhomp, tud deuet o deus laosket Blanquer embann e oa echu ar soubidigezh...\nPublié le 24/05/21 9:16 -- mis à jour le 24/05/21 09:16\nRedadeg 2021 : yaouankiz diarc'hen war an hentoù :\nLoc'het e Karaez gant 100 den hepken, setu ar Redadeg o kreskiñ tamm ha tamm, ha gant embannadurioù nevez ar gouarnamant, arabat krediñ e vo nebeutoc'h eget 10 000 a dud ba Gwengamp disadorn !\nHa, gant niver ar rederien, emañ ar fulor o kreskiñ, fulor ar Vretoned, an Euskariz, ar C'hataluniz, difennerien an demokratelezh e Breizh... Poent eo kenderc'hel ar stourm kroget e Brest gant kelennerien ar Releg pa oa bet tennet eurvezhioù brezhoneg dezho, ha da liseoù Diwan ivez. Kendalc'het dindan ar glav, dindan an heol gor, ha bremañ dindan barradoù avel war hentoù Breizh.\nVideo Christophe Hoyet ha foto ar Fañchig a zo arrouezhioù an dazont : Europa liesyezhek ha digor war ar bed. Tud o redek diarc'hen war an hentoù. Ton Sul Lors Jereg ivez, gant Paol Molag, gant e gomper o tiskouez youl yaouankiz ar vro evit ma cheñchfe an traoù, en un doare positivel, nann-feulstr.\nPiv a glevo a-raok ma vo re ziwezhat ? Piv a glevo ba Pariz mouezh ar re zo bet flastret o yezh, o identelezh (Blanquer o lavarout e oa "un taol arnod ar soubidigezh" pa oa 50 vloavezh a vugale barrek e yezhoù a-drugarez d'ar soubidigezh !!!).\nNeuze tudoù, kit da Wengamp disadorn, evit diskouez fulor ar Vretoned, fulor an dud er bed a zo bet goapaet kement zo, gant ur Stad ne ra ket foutre kaer eus an dud ne gomzont 'met ur yezh : ar galleg, Ankou al liesseurted er bed.


Journal de Renaud Camus, vendredi 12 avril 2013\ncréée le dimanche 14 avril 2013, 0 h 42\nmodifiée le mardi 16 avril 2013, 0 h 57Vendredi 12 avril 2013, une heure du matin, Dourdan, Essonne, le Normont, Club Belambra. Tout s’est passé aujourd’hui aussi bien que possible. Levé à six heures et demie j’ai eu ~~~~~ ~~~ ~~~~~~ ~~~’~~~ ~~~~~~~~ ~~~~~ ~~~~~~~ ~~~ ~~~~~~~~~, ~~~~~ ~~’~~~~~~ ~~~~~~~ ~~ ~~~~ heure du matin, ~~~ ~~~~~~~, ~~~ ~~~~~~~~~~ ; ~~~ ~~~ ~~~~~~~~, ~~~~~~~~~ ~~~~~, ~~’~~ ~~~~~ ~~~~~~~ ~~~~~~~~~~~ ~~~~~ ~~’~~~~~~~~~, ~~~ ~~~ ~~~~~ ~~~~~~~~~~~~, ~~~~~~~. ~~ ~~~~~ ~~~~~~~ ~~~ ~~~~~~~~ ~~~~~~~ ~~ la sortie de ~~~~ ~~~~~~~~, ~~ ~~~~~ ~~~~~ ~~~~~~-~~~~~~~~~ ~~~ ~~~~~~~ ~~~ ~~~~~~~ ~~~~~~~~~~~~ ~~~~~ ~~~~ ~~~~~~~~ ~~~~~~~~ ~~~ ~~’~~~~~~~~~~ (~~~~~~ ~~~’~~~ ~~~~~ ~~~~~~~ ~~~~~~ ~~~~~~) ~~~ ~~ ~~~~~ ~~~~~ étions à Dourdan, ~~~ ~~~~~~~~, “~~~~~ ~~~~~~~~~”, ~~~-~~~~~~~~ ~~~ ~~~~~~~~~ ~~~-~~~~~~~ ~~~ ~~~~~~~~, ~~~ ~~~~~-~~~~~~ ~~~~~~~~~ ~~~~~ ~~~~~~~~~~~~ ~~~~~ ~~~~~~~~~~ ~~~~~~ ~~’~~~~ ~~~ pente.\nIl ~~~~~ ~~ ~~~~ ~~~~~~ ~~’~~~~~~ ~~~ bungalow dans le ~~~~~, ~~~~~ ~~~~~~~~~ ~~’~~ ~~~~~~~~~~~~~ ~~~~. ~~~ ~~~~~~~~~ ~~’~~~ ~~’~~~~~~~ ~~~~ ~~~~ ~~~~~~~~~ ~~~ ~~~~~~~~ ~~~~~ ~~~~ ~~~~~~~~ ~~~~~~~~~~ ~~’~~~~ ~~~~~~~~~~ ~~~~~~~. ~~~~~~, ~~~ ~~~~-~~~ ~~~~~~~~, ~~~ y en avait ~~~~~, ~~~~~ ~~~~~~ ~~’~~~~~~~~ ~~~’~~~ ~~~~~ ~~~~~~ ~~~~… ~~~~~ ~~~~~~~~~~~~ ~~~~~~~~~~ ~~ ~~~ ~~~~~~~~~~ ~~~ ~~~~~~ ~~~~~~ ~~~~~ ~~~ ~~~~~~~~~ ~~~~~~~~~~. ~~~~~ ~~~~~~ ~~~~~ ~~’~~~~~~ ~~~ ~~~~~~ de bureau qui ~~~ ~~~~~~~~~ ~~~~ : ~~’~~~~~~~~ ~~~~~~ ~~~~~~~. ~~~ ~~~ ~~~ ~~~~~~~~ ~~~~ ~~~ ~~~~~~~~ ~~~~~~ ~~~~~~~. ~~~ ~~~~~~~~~ ~~~ ~~~~~~~~ ~~~~~ ~~~~~~~~ ~~~ ~~~~~~~~ ~~~ ~~~~~~~~. ~~’~~~ ~~~~~~~~~ pour demander s’il ~~’~~ ~~~ ~~~~~~~ ~~~~ ~~~~ ~~~ ~~~~~ ~~~ ~~~~~~~~. ~~~~~~~~~~~ ~~~ : ~~~ ~~~~~~ ~~~~ ~~~~~ ~~~~~~ ~~~~~ ~~~~~~~~, ~~~~~ ~~~ ~~~~~~ ~~~~, ~~~~ ~~~~~~ ~~~ ~~~~~~~ ~~~~ s’allume et s’éteint ~~ ~~~~~~~~ ~~~ ~~~~ ~~~~~~~~~~ ~~~ ~~~~~~~~ ~~~~~ ~~~ ~~~~~~~~~~~~~~~. Que ~~~ bonheur !, ~~~~~~ ~~~~~~~ ~~~~~~ ~~~~~~~~~~ ~~~~~~~ ~~~~ ~~~~~~~ ~~ ~~~~~~~~ & ~~~~~~~~~~~~~~~, jadis…\nDans ~~~~ ~~~~~~~~~~~ il ne faut ~~~~~~~ ~~~~~~~~, ~~~ ~~~~~~~~ ~~~~~~~~~, ~~ ~~~~~~~~~ ~~ ~~~~~~~~ ~~~ ~~~~~~~~, ~~~~~ ~~~~ ~~~~~~~. ~~~ ~~~~~ ~~~~~~~~, ~~~~ ~~~ ~~~~~~~~, ~~~~~~~~~ ~~~~~~~~~~ ~~~ ~~~~~~~~~~ (~~~ ~~~~~~~ ~~~ la détériorer quelquefois, ~~’~~~~ ~~~~~…). ~~~~~~~~~~~~~, ~~~ ~~~~~ ~~~~~~ ~~~~ ~~ ~~~~ ~~~~~~~~~, ~~~ ~~~~~~~, ~~~ ~~’~~ ~~~~~~~~ ~~~~ ~~~ ~~~~~ (~~~~~~~~~~~~~~ ~~ ~~~~~~~), ~~~~~~ ~~~~ ~~~ ~~~~~ ~~~~~~~~~~~ ~~~~~~~~~~ de “marchander” (lui ~~~~~~, ~~ ~~~ ~~~~~~~~~~~~~…).


Muiris Ó Súilleabháin - Wikipedia\nAspadennoù an ti ma oa Muiris Ó Súilleabháin o vevañ, war An Blascaod Mór.\nMuiris Ó Súilleabháin (distaget [ˈmˠɪɾʲɪʃ oː sˠuːlʲəˈvˠɑːnʲ] en iwerzhoneg ; Maurice O'Sullivan e saozneg) (19 C'hwevrer 1904 – 25 Mezheven 1950) a oa ur skrivagner iwerzhonat, brudet e levr eñvorennoù Fiche Blian ag Fás, embannet e 1933 en iwerzhoneg hag e saozneg (gant an titl Twenty Years a' Growing). El levr-se e kont Ó Súilleabháin penaos e oa e vuhez pa oa yaouank war An Blascaod Mór, an enezenn vrasañ en enezeg Na Blascaodaí, dirak aod kontelezh Ciarraí, e mervent Iwerzhon.\nGenidik eus An Blascaod Mór e oa Ó Súilleabháin, met mont a reas d'an Daingean, war an douar-bras, goude marv e vamm, pa ne oa nemet c'hwec'h miz. Dont a reas en-dro d'an enez pa oa eizh vloaz da chom gant e dad hag e dad-kozh hag ar peurrest eus e familh. George Derwent Thomson, ur yezhour hag a oa aet d'an enez da zeskiñ iwerzhoneg, a vroudas Ó Súilleabháin da skrivañ e eñvorennoù ha da chom en Iwerzhon, kentoc'h eget divroañ da Norzhamerika, evel ma rae kalz tud d'ar mare-se. Labour a gavas Ó Súilleabháin er polis ha skrivañ e eñvorennoù en iwerzhoneg. Embannet e voent, ha troet e voent e saozneg, gant George D. Thomson.\nDeuet eo al levr eñvorennoù-se da vezañ unan eus levrioù klasel anavezetañ al lennegezh iwerzhonek, dre ma voe lennet kalz er skolioù abalamour ma oa ur skouer vat eus rannyezh iwerzhonek Cúige Mumhan.\nAdtapet diwar « https://br.wikipedia.org/w/index.php?title=Muiris_Ó_Súilleabháin&oldid=1710714 »\nKemmoù diwezhañ degaset d'ar bajenn-mañ d'an 23 Gou 2016, da 21:11.


Pajenn:Marigo - Buez ar Saent.djvu/393 - Wikimammenn\nPajenn:Marigo - Buez ar Saent.djvu/393\n8 viz Even.\nda aznaout petra a ell ober ur pastor charitabl ha carantezus.\nEvel ar guær a Vermand a oa exposet da billaich ar barbaret, ha ma teue an darn-vuya eus an habitantet d’e abandouni, evit clasq o surentez e lec’h-all, ar Sant-mâ a zeuas da ober e zemeuranç er guær a Noyon, hac a reas a nezi ar guær Episcopal. An desir ardant en devoa da c’hounit eneou da Zoue, a reas dezâ labourat gant cals a fatig evit conversion ar bayanet eus ar c’hanton ; mæs an dud miserabl-ze, pell dious caout obligation dezan, ne glasquent nemet en em zisober anezâ. Meur a veich e falvezas dezo lemel e vuez digantàn ; e injuria a rezont, e voal-dreti hac e stleja memes bete ar plaç preparet evit e lacât d’ar maro ; mæs Doue pehini a felle dezâ en em servichout eus anezàn evit o c’honversion, na bermetas quet e teuzzent da executi o dessein maleürus. Ar Sant n’en em rebutas quet evit quemense-oll, hac e zêl o crisqui gant an difficulteou, e teuas a-benn da c’hounit an infidelet-ze dre e zouçder, dre e batiantet, dre e berseveranç, hac o c’honvertissa a reas-oll d’ar Feiz.\nErfin, carguet a c’hraçou en Eê, ha leun a vilidou, e varvas var-dro ar bloas 560, oaget a ouspen cant vloaz.\nAn douçder a zeu a benn da c’hounit ar c’halonou cria ha cruela. Ar Sænt oll o deus græt un istim vras eus ar vertuz-mâ hac o deus-hi pratiquet e pep occasion, evit imita Jesus-Christ, pehini a lavar deomp en e Aviel : disquit guenê penaus ez-oun douç hac humbl a galon.\nEvit pratica, gant facilite hac e pep rancontr ur vertuz quer caër, ha quen agreabl da Zoue ha d’an dud, ez eo ret istimout ar re-all hac en em zisprigeout e-unan.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/393&oldid=134513 »


Un emvod foran evit difenn al linenn Kastell-Briant - Roazhon\nAccueil / Lec'h / Breizh / Un emvod foran evit difenn al linenn Kastell-Briant – Roazhon\nMaxime TOUZE 31 March 2018\nEvel ma vo displeget e niverenn Pobl Vreizh miz Ebrel ez eus dañjer bras e vefe serret al linenn hent-houarn Kastell-Briant – Roazhon. Goude bloavezhioù hep bezañ arc’hantaouet al labourioù ret evit he derc’hel e ratre ez eo aet stad al linenn war fallaat, hag alese e vez nebeutoc’h a dud oc’h implijout anezhi. Padal e vefe talvoudus evit tud ar vro, ma vefe graet un tamm kempenn dezhi. Evit ar poent ne fell ket da Veurgêr Roazhon ha d’an SNCF postañ a-walc’h a arc’hant evit al labourioù. Serret e vefe al linenn neuze.\nGoulennet o deus dilennidi Unvaniezh demokratel Breizh hag Europa Ekologiezh – Ar Re C’hlas e Meurgêr Roazhon savet o mouezh evit ma ne chomfe ket ar strollegezh diseblant ouzh dazont al linenn. Dilennidi departamant eus an tu-dehoù o deus roet o skoazell ivez.\nGant ar gevrediegezh ACCRET (Kevredigezh keodedel evit an hent-houarn etre Kastell-Briant ha Roazhon) e vo aozet un emvod foran evit komz eus ar mod da zifenn al linenn. Digor eo d’an holl. D’ar Merc’her 4 a viz Ebrel e vo, da 7e noz. Lec’h emgav: Foyer restaurant Esplanade des Terrasses.\nShare the post "Un emvod foran evit difenn al linenn Kastell-Briant – Roazhon"\nchateaubriant Kastell-Briant rennes Roazhon train tren\t2018-03-31


Framm ur mastaba\nUr mastaba zo ur savadur kañv hirgarrezek a dalveze da veziañ ar faraoned en Henegipt ha diwezhatoc'h an noblañs hag ar pennoù bras.\n1 Taolenn ur mastaba klasel\n4 Eus ar mastabaoù d'ar piramidennoù\nTaolenn ur mastaba klaselAozañ\nDelwenn an hini marv en he siklud e deun chapell ar mastaba\nWar-c'horre an douar, ur mastaba zo ur savadur hirgarrezek gant mogerioù brikennoù crues pe mein-ben stouet un tamm etrezek an diabarzh evel sichenn ur biramidenn. Gallout a reer mont dre un nor en ur chapel kañv peurliesañ. Speurennoù ar pezh-se, a-stur gant mogeriù diavaez ar mastaba, a c'halle bezañ goloet a livadurioù a daolenne buhez pemdez an hini marv. Engravet e vez war ar voger a-dal d'an nor un nor faos a gas, en un doare aroueziek, da rouantelezh ar re varv. Aozet e veze an nor-se e doare da aesaat distro an hini marv e bed ar re vev. Gwelet e veze eno delwenn an hini marv ha degas a raed profoù ha boued dezhañ. Ur puñs, a zo e zigor e lein ar mastaba, a sank en douar (betek en tu all da 20 metrad donder hervez pouez an hini marv er gevredigezh) hag a zigor war ar gambr kañv e lec'h ma veze lakaet sarkofagenn an hini marv.\nment keitat ar mastabaoù :\nhirder: 30 m,\nLedander : 15 m,\nUhelder: 6 m.\nDont a rafe ar ger mastaba eus an arabeg مَصْطَبَة maṣṭabaʰ (a c'haller da dreuzlizherennañ maṣṭaba), a dalvez « skaon maen ». Hemañ eo an anv a oa roet d'ar seurt savadurioù gant micherourien egiptat Aogust Mariette. War a seblant e vije bet amprestet ar ger arabek digant an arameeg miṣṭubbā, a vije bet amprestet digant an henc'hresianeg στιϐάς stibás, « gwele geot », pe στύπος stúpos, « kef ».\nTalbenn Mastaba Senedjemib Mec'hi\nAr mastabaoù a zeu eus ar c'hrugelloù kañv (tumulus) a veze savet a-us d'ar poull ma veze lakaet kelan an hini marv hag e beadra e-pad ar prantad raktierniezh. Aroueziañ a ra ar grugell an duchenn gentañ ma teuzs an Heol er bed hervez mitologiezh Heliopolis, ha gronnet e veze moarvat gant ur gouriz mein.\nImplijet e oa mastabaoù adalek deroù Henimpalaeriezh Henegipt. Graet e vezent gant brikennoù da gentañ, met tamm-ha-tamm e oa bet implijet maen, maen-raz peurgetket, en o lec'h. Da gentañ e vezent savet evit ar Faraoned hepken, met bep un tammig en em ledas o implij d'ar renkadoù uhelañ (ar re o doa peadra da lakaat o sevel) a vuzul ma kroge ar Faraoned da vezañ beziet e bezioù e stumm piramidennoù.\nTalvezout a rae ar mastabaoù da vez evit familhoù a-bezh alies ha kavout a reer enne eta meur a buñs, ha a-wezhioù zoken meur a gev er memes puñs, kleuzet e donderioù disheñvel. Ur sin galloud ha pinvidigezh eo donder ar c'hev.\nAr mastabaoù a oa war un dro ur bez evit kelan an hini marv ha lec'h annez e ga. Abalamour da se e laka stumm ar mastabaoù da soñjal e palezioù a-wezhioù.\nEus ar mastabaoù d'ar piramidennoùAozañ\nBered-veur Menfis, piramidenn dereziek Djoser\nCheñveht o deus ar mastabaoù da vare an Henimpalaeriezh da zont da vezañ Piramidennoù dereziek zo ar c'hentañ savadurioù e stumm ur biramidenn. Abalamour ma venned tizhout uhelderioù brasoc'h-bras evit diskouez pouez ha galloud an hini marv (Faraoned d'ar c'houlz-se), e teuas ar mastabaoù, dezho ul live hepken, da vezañ mastabaoù gant daou live, ar pezh a roe tu d'ar saverien da sevel frammoù kañv ouzhpenn. An eil live ne veze ket ken ledan nag uhel hag an hini kentañ.\ngant deroù an IIIe tierniezh (war-dro -2700 à -2600) e teuas ar mastabaoù da vezañ piramidennoù dereziek, gant meur a live savet an eil a-us d'egile, dezho stumm un diri ramz o sevel etrezek an neñv. Ar gentañ hag an hini vrudetañ eus holl ar piramidennoù dereziek-se eo piramidenn Djoser e Saqqarah, savet gant an tisavour Imhotep. Imhotep a oa fellet dezhañ seel ur biramidenn dereziek hag a savfe evel ur viñs ramz, etrezek an neñv da aroueziañ beaj an hini marv eus ar « bed dindandouar » etrezek an « neñv ».\nAr prantad da-heul en emdroerezh ar piramidennoù dereziek a grogas pa oa savet ur piramidenn romboidek gant ar faraon Sneferou e Daschour. Ur stad etre e oa etre ar piramidennoù dereziek hag ar piramidennoù o c'hostezioù levn. Ar piramidenn romboidek zo ur piramidenn a ya he c'hostezioù levn d'ober un diribin gant tammoù zo disheñvel o stouadur. N'eo ket unvan an diribin hed-ha-hed kostezioù ar biramidenn, met romboidek, abalamour ma soñje d'aan disavourien a savas raktres ar biramidenn a soñje dezhe e vije re serzh diribinoù eeun ha ma vefe gwanaet ar savadur gante. Treuzfurmiñ a rejont anezhe evit ma vefe solutoc'h.\nSavet eoa piramidennoù levn adalek ar IVe tierniezh (war-dro -2573 betek -2454). E-mesk ar re vrudetañ e kaver Piramidenn C'houfou, piramidenn C'hefren, ha piramidenn Menkaoura, e Gizah e-kichen Kaero.\n(en) Piramidennoù ha mastabaoù (eeun pe gant daou live) da vare an Trede tierniezh hag ar pevare tierniezh.\nAdtapet diwar « https://br.wikipedia.org/w/index.php?title=Mastaba&oldid=1480420 »\nDernière modification le 4 Ebr 2013, à 22:36\nKemmoù diwezhañ degaset d'ar bajenn-mañ d'an 4 Ebr 2013, da 22:36.


Pajenn:Instructioneu santel ar er gurionnéeu principal ag er religion, 1790.djvu/298 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/298\nportemant divodest én Ilisieu ; ma huannadehait ar en outrageu hac anjulieu e receu hur Salvér ér Sacremand ag é Garanté a berh en Héritiquèt hac er fal Grechénion. Guet er santimanteu-ze é teliét assistein ér Prehecion hac ér Vénidiction durand en eih-dé, èl eit gobér Amand inourabl aveid-oh hac aveid er-ré-ral. Laret liès er honzeu-men : beèt mêlet Jesus hur Salvér ér Sacremand ag en Autær, guet en intantion de ounid en Indulgeanceu e zou accordét d’er-ré ou larou guet devotion. Pihue-benac e vou ingrad é quevir Jesus-Chrouist ér Sacremand ag é Garanté, e vou dishanàuét guet-t’ou én dé ag é vangeance.\nGannedigueah S. Yehan er Badèour.\nEr buarvèt-dé ar-n’uguênt a vis Mæèhuèn.\nEN Ilis ne rantt de Sant er bet en inour e rantt de S. Yehàn er Badèour. Rac er Sænt-aral e zou deit ér béd, èl er hummun ag en dud, cablus ag er péhet originel : mæs S. Yehàn e oai bet santefiét quênt ma hoai gannét, dré bresance Jesus-Chrouist ér circonstance heurus-hont ma has er Uériès Vari de visitein hé haniterhue Élizabeth. (Leinet er Figur VI ag en Testamand nehué). Destinét oai guet Doué de zésquein er Bobl Juiv de hanèuein hur Salvér, ha de breparein en dud d’er réceu a pe vezai deit ar en doar. Condui e ras én deserh ur vuhé rust ha calet beèd, quen e zas ar vordèn er Jourdæn eit perdêq er\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/298&oldid=128845 »


Republik Poblel ha Demokratel Korea - Wikipedia\nRepublik Poblel ha Demokratel Korea\n(Adkaset eus RPD Korea)\nBanniel Korea an Norzh Ardamezioù Korea an Norzh\nBro meurdezus ha berzhus\nYezh ofisiel Koreaneg\nKêr vrasañ Pyongyang\nPrezidant peurbadel Kim Il-sung\nPenn ar vro Kim Jong-un\nMinistr kentañ Choe Yong-rim\nGorread 120 540 km²\nStankter 22 912 177 a annezidi\nDizalc'hiezh 9 a viz Gwengolo, 1948\nMoneiz Won (₩n) (KPW)\nKan broadel Aegukka\nKod kenrouedad .kp\nKod pellgomz +850\nKorea an Norzh pe Norzhkorea, ent-ofisiel Republik Poblel ha Demokratel Korea (e koreaneg, 조선민주주의인민공화국 Chosŏn Minjujuŭi Inmin Konghwaguk), a zo ur riez eus Azia ar reter, dindan hanterenn norzh ledenez Korea. Pyongyang eo kêrbenn ar vro ha war ar memes-tro an hini vrashañ. En norzh hag er gwalarn eus ar vro e vez Sina ha Rusia a-hed ar stêrioù Amnok (pe Yalu e sinaeg) ha Tumen. Er su e vez Korea ar Su, etre an div vro e adkaver ar zonenn divmilourel pe Demilitarized Zone (DMZ) a ra an harz.\nNorzh Korea evel e amezeg eus ar su a embann bezañ ar galloud nemetañ war Korea a-bezh: al ledenez hag an enezeier. Norzh ha Su Korea a zo bet degemeret evel ezel eus Aozadur ar Broadoù Unanet e 1991.\nE 1910, Korea a oa bet aloubet gant Impalaeriezh Japan. Ur wech kodianet ar Japaniz e fin an Eil Brezel-bed e 1945, Korea a voe rannet e div lodenn. Unan en norzh e dalc'h an URSS, hag unan er su e dalc'h Stadoù-Unanet Amerika. Taolioù marc'hata, unvaniñ a voe klasket en aner, hag e 1948, e voe savet gouarnamantoù disheñvel. Eus un tu Republik Poblel ha Demokratel Korea evit an norzh, Republik Korea kapitalour evit su al ledenez. Norzh Korea en devoa aloubet ar su e 1950 ar pezh en devoa degaset Brezel Korea (1950–1953). Un arsav-brezel a voe e 1953, met hiziv-an-deiz c'hoazh ez eo an div vro hep kaout un emglev peoc'h.\nAfghanistan • Arabia Saoudat • Armenia2 • Azerbaidjan1 • Bahrein • Bangladesh • Bhoutan • Brunei • Egipt3 • Emirelezhioù Arab Unanet • Filipinez • India • Indonezia5 • Iran • Iraq • Israel • Japan • Jordania • Jorjia1 • Kambodja • Kazac'hstan1 • Kiprenez2 • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia1 • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter4 • Turkia1 • Turkmenistan • Viêt Nam • Yemen\nStadoù ha n'int ket anavezet: Nagorno-Karabac'h2\nTiriadoù gant ur statud ispisial: Hong Kong • Makao • Palestina\n1. En Europa evit un darn. 2. En Azia e-keñver douaroniezh met a vez sellet outi evel un tamm eus Europa evit abegoù istorel ha sevenadurel. 3. En Afrika evit ar braz. 4. Lakaet a-wechoù en Oseania. 5. En Oseania evit un darn.\nAdtapet diwar « https://br.wikipedia.org/w/index.php?title=Republik_Poblel_ha_Demokratel_Korea&oldid=1806919 »\nKemmoù diwezhañ degaset d'ar bajenn-mañ d'an 26 Gwe 2018, da 16:36.


Saloñs al levrioù benelour : ar feministed oc'h en em chaokañ\nD’an 23 a viz here e vo (sañset) saloñs al levrioù benelour e Paris. Met abaoe un nebeud devezhioù emañ bedig ar venelouriezh oc’h en em chaokañ. Diwar-benn petra ? Diwar-benn plas ar feministed « nann-dreuzed » er saloñs. Rak pedet eo bet div skrivagnerez Marguerite Stern ha Dora Moutot hag a zo kontet da « dTERF »* gant an « dTreuzaktivisted » ha ne fell ket dezho e vefent pedet d’ar saloñs.\nE berr komzoù : Ur brezel a zo e bed ar venelouriezh a-vremañ. Ur brezel etre ar feministed « glasik » hag a venn difenn gwirioù ar merc’hed en un doare « hollvedelour » hag an « dreuzdifretourien » hag a reklem e vefe kontet da verc’hed ar « merc’hed treuzseksuel », da lavaret eo paotred klañv o spered hag a blij dezho gwiskañ saeioù. Ha trouz a vez graet gant ar re-mañ ! Mui dalc’h ar merc’hed vuzulman mouchet war ar marc’had ! Benelouriezhed zo a zo kentoc’h « hollvedelour » ha ne soutenont ket ar gouel islamour, pezh a zo kontet da bec’hed mervel gant reoù all.\nUn istor droch e berr komzoù. A-benn ar fin, den ne oar hag e vo dalc’het Saloñs al levrioù benelour pe get. Gras ma kendalc’hfe an traoù giz-se !\n« TERF » (Trans-Exclusionary Radical Feminist) a vez graet eus ar feministed ha ne anavezont ket an « Dreuzed » evel gwir verc’hed. Ha dreist-holl e vez graet eus ar merc’hed feminist a soñj dezho ez eus muioc’h-mui a baotred a blij dezho en em wiskañ evel merc’hed er stourmoù feminist ha, dre-se, ne vez ket mui anv eus o « froblemoù » dezho. Ur gwir glud a-benn ar fin !\nsalon du livre féministe de Paris


Diwan - Ar soubidigezh\nDegemer > Immersion\nBevañ ha deskiñ e brezhoneg\nC’hoari, deskiñ, kejañ, kontañ, c’hoarzin, bevañ…e brezhoneg ! Er skolioù Diwan emañ ar vugale soubet er brezhoneg. Graet vez eus « soubidigezh » ar fed bezañ soubet er yezh war ar pemdez. Gant se e teuer divyezhek e brezhoneg hag e galleg. Diazezet war sevenadur Breizh e tegas an divyezhegezh-mañ un digoradur sevenadurel ivez, war-zu ar yezhoù all dreist-holl ha magañ a ra danvezioù all desket er skol.\n« Graet eo ar skolioù Diwan evit ar brezhoneg, yezh naturel ar skol eo, a zispleg Ludovic Le Rû, rener skol Lannuon. N’eo ket ar vugale evel an dud gour hag o deus ezhomm eus geriadurioù evit deskiñ ar yezhoù. Pakañ a reont kement tra a zo nevez hag evito nevez eo ar brezhoneg. Ober a ra ar re vihan al liamm etre ar gerioù, ar bommoù-lavar ha buhez ar skol, evel se eo e reomp gant ar yezh en un doare naturel. » E-se e teu ar brezhoneg da vezañ ur benveg evit holl zanvezioù desket er skol met ivez, pouezus eo, da geñver c’hoarioù, pretioù, kejadennoù gant oadourien pe bugale all. Kement-mañ a zegas d’ar yezh he lodenn santadurel.\nKomzerien divyezhek oberiant\nGant ar soubidigezh e c’hello ar skolidi bezañ komzerien divyezhek oberiant, da lavaret eo bezañ ken barrek e brezhoneg hag e galleg. Gant se e c’hellont dibab ar studioù a garont e fin o amzer skol e Diwan. Dindan gevrat emañ ar skolioù gant an Deskadurezh Stad hag ar skolidi a heuilh an hevelep programm galleg hag en ur skol unyezhek.\n« Deskiñ ar yezh dre soubidigezh zo ur chañs evit ar vugaligoù dre ma’z eo aesoc’h dezho deskiñ ar yezhoù all, pezh a lavar Armelle Helou, mamm ur paotrig pevar bloaz dezhañ e Baod. Ne zesk ket ar vugale goustadikoc’h ar galleg. Gellout a ra tud ar vugale bezañ disoursi war se. Ar fed ez eo Diwan ur skol kevredigezhel dindan gevrat gant an Deskadurezh Stad a zegas un tamm fiziañs er bedadogiezh dre ma vez doujet d’ar programmoù dreist-holl. »\n> Da lenn testeni Armelle Helou, mamm ur paotrig pevar bloaz dezhañ e Baod\n« Pep munutenn zo prizius »\nDre ma ‘z eo ar galleg a vez komzet er familhoù ha tro-dro dezho alies, dre ma ‘z eo bet paouezet a-galz da dreuskas ar yezh e Breizh eo deuet ar skol da vezañ al lec’h pennañ evit treuskas a brezhoneg. Evit respont da se he deus Diwan dibabet an hentenn dre soubidigezh. Evit gwir, pouezus eo bezañ soubet er yezh ar muiañ posupl. Ha pa vefe ur skol dre soubidigezh e chom dister an amzer hirañ dre soubidigezh e buhez ar skolidi. Evit ur bugel er skol-vamm, ez eo 8% eus e amzer war ar bloavezh (740 eurvezh war 8 760 eurvezh) hag evit ul lisead·ez diabarzhad·ez eo 31% (1 730 eurvezh). « Ne dremenomp ket kement se a amzer er skol, neuze pep munuten zo prizius, kement digarez zo mat evit implij ar brezhoneg ha desket vez ivez en trepas, er prevezioù ha war ar porzh… » a lavar Ludovic Le Rû.\nKomzerien pe get o deus tud ar vugale ur gefridi pouezus o tisplegañ d’o bugale perak o deus dibabet ar raktres pedagogiezh-mañ, o vroudañ anezho hag a-wechoù ivez o piaouañ ar brezhoneg en-dro er c’hentelioù noz pe stummadurioù evit an oadourien.\nKadarnaet eo efedusted ar c’helenn dre soubidigezh gant Rektordi Akademiezh Roazhon\nKadarnaet eo bet se gant div briziadenn kaset gant Rektordi Akademiezh Roazhon e 2018 ha 2019 : efedusoc’h eo ar c’helenn dre soubidigezh evit reiñ tu d’ar skolidi da vezañ gwir vrezhonegerien. E Diwan omp sur abaoe ouzhpenn 40 vloaz eus efedusted ar c’helenn dre soubidigezh ha kardanaet eo se gant disoc’hoù 2019.\nE CM2 e vez tizhet al live A2 e brezhoneg gant 98% eus skolidi Diwan pa n’eus nemet 74% eus bugale klasoù divyezhek a barelezh er skolioù publik ha katolik a dizh an hevelep live. Al live A2 tizhet gant bugale 10-11 vloaz a dalv int « implijerien diazez », gouest int da gompren bommoù lavar implijet ingal ha da gejañ war danvezioù boutin ha boas.\nWar an hevelep priziadennoù en trede klas eo brasoc’h c’hoazh an diforc’h etre an hentennoù. Tizhet eo al live barregezh B2 gant 65% eus skolidi Diwan tra ma n’eus nemet 26% eus skolidi ar publik divyezhek a barelezh ha 18% eus skolidi an hentenn gatolik a barelezh a dap a live-mañ. Ul live etre eo al live B2. Gouest eo an den da gompren ar pep pouezusañ eus un destenn pe eus ur gaozeadenn war un danvez fetis pe get. Gouest eo da gelaouiñ war an taol hag en un doare aes, lavar e soñj ha keñveriañ degouezhioù zo.\n> Evit gouzout hiroc’h war priziadenn bugale CM2\n> Evit gouzout hiroc’h war priziadenn bugale trede klas\n> Evit gouzout hiroc’h war framm european boutin evit ar yezhoù\nGerioù-alc'hwez stag : soubidigezh divyezhegezh


Las sergas de Esplandián ("Kurioù Esplandián") zo ur romant spagnolek a varc'hegiezh gant Garci Rodríguez de Montalvo (c. 1450 – c 1505) embannet e Gouhere 1510 e Sevilla, anezhañ pempvet levrenn an heuliad Amadís de Gaula. Un embannadur all a voe e 1496, rak e miz Ebrel 1510 ivez e voe embannet ar 6vet levrenn, Florisando.\nMeneget eo an oberenn gant Miguel de Cervantes e pennad VI eil rann e romant El ingenioso Hidalgo Don Quixote de la Mancha (1615) e-touez an oberennoù a gaver e levraoueg an haroz. \nHervez Ruth Putnam e voe echuet an oberenn gant Montalvo goude 1492 met a-raok marv ar rouanez Isabella e 1504. \nEr romant ez eus kaoz eus un enezenn a faltazi, anvet California, ma n'eus nemet maouezed du o chom, renet gant ar rouanez Calafia. Pa glevas ergerzherien spagnol, Francisco de Ulloa en o zouez, anv eus un enez er c'hornôg da zouar Mec'hiko a vije bet renet gant Amazonezed, ul ledenez e gwirionez, e voe anvet California gante. \n↑ (es) Wikisource.\n↑ 2,0 ha2,1 (en) University of California Publications in History, Volume 4.\nIstor an anv California\nAdtapet diwar « https://br.wikipedia.org/w/index.php?title=Las_sergas_de_Esplandián&oldid=1830238 »\nLennegezh spagnolek ar XVIvet kantved\nKemmoù diwezhañ degaset d'ar bajenn-mañ d'an 1 Meu 2019, da 07:47.


Ar gwilhaoued alaouret - Wikimammenn\nAr gwilhaoued alaouret\nLe Dault, 1950 (p. 182-186)\n◄ Tag hag an ebeul Ar gwilhaoued alaouret Merc’h ar Roue Traonienn-an-Ein ►\nGwechall goz, eur vaouez a chomas intañvez gant tri grouadur. Tapet e drizek vloaz gant ar mab hena, e vamm a lavaras d’ezañ :\n« Ma, va faotrig kaez, poent eo d’it, marteze, mont da c’hounit da vara. »\n« Mat, va mamm, warc’hoaz kenta ez in. »\nAr vamm a reas eur wastellenn neuze, hag a droc’has anezi etre daou damm.\nHag antronoz, p’edo he mab o vont en hent, hi d’ezañ :\n« Kae, Per. Setu amañ gwastell evidout. Pe seurt tamm az pezo ? An hini bihan, gant va bennoz, pe an hini bras, gant va malloz ? »\n« Feiz, » eme Ber, « an hini bras gant n’eus forz petra. »\nAn tamm bras a zo roet, hag heñ kuit. E vamm a daol he malloz warnezañ neuze.\nHag ar paotr kuit ken seder ha tra. Bale a ra betek an noz. Skuiz eo neuze, hag heñ d’azeza e-tal eur feunteun.\n« Amañ, » emezañ, « e vezin brao. Dour am bezo da drempa va zamm gwastell ennañ. »\nKerkent, setu eur baourez koz en e gichen.\n« Per, » emezi, « ro eun tamm d’in en an’ Doue. »\n« Nag en ano Doue, nag en ano n’eus forz petra, tamm n’az pezo, gwrac’h koz ! N’em eus ket re d’in va-unan. »\n« Mat, » eme an him goz, « gwelloc’h e vije bet d’it, koulskoude, rei an tañva d’in. »\n« Pe mat, pe fall am eus graet, ne ran ket a foutre kaer ! »\nKousket a ra Per eno, hag antronoz e kerz adarre gant an hent, hag e tigouez en eun tiegez bras.\n« Petra ’glaskez ? » eme ar mestr d’ezañ.\n« Beza kemeret da vevel ganeoc’h. »\n« Labourat mat a rez ? »\n« Mat a-walc’h. »\n« Te a chomo ganin neuze. Troc’ha a rin da benn ouzit avat ma ne zeu ket da vat ganez ar pez a roin d’it da ober ! »\nHa koania a ra Per, goude beza graet marc’had gant ar penn-tiegez ; ha kousket a ra goude.\nAntronoz ar perc’henn a gas anezañ d’ar c’hraou hag a ziskouez d’ezañ daouzek gwilhou alaouret.\n« Ar re-mañ, » emezañ, « az pezo da ziwall e-kerz an deiz. Diouz an abardaez e tigasi anezo en-dro amañ. Ma vank unan hepken e vezi dic’houzouget ! »\nHag ar merour d’e labour.\n« Gagn ! » eme Ber. « Kollet oun ! Diwall ar gwilhaoued-mañ ne c’hellin biken ! »\nGwir a lavare, ar paour-kaez ! Ar gwilhaoued a nijas du-mañ du-hont. Ha digas anezo d’ar gêr ne c’hellas ket Per. Ha dibennet e voe didruez…\nAr bloaz war-lerc’h. Paul, an eil mab, a yeas kuit ivez. Evel e vreur Per, kemerout a eure an tamm gwastell bras, hag e vamm a daolas he malloz warnañ. Evel gant e vreur ivez e tigouezas gantañ : ne roas tamm d’ar baourez ; karget e voe da ziwall ar gwilhaoued, ne voe ket evito, ha krouget e voe…\n« Alo, Yannig, » eme ar vamm, eur bloaz da c’houde, « mall eo d’it mont da c’hounit da voued ivez. »\n« Hag ez in, mamm ger, pa ’z eo ret. »\n« Setu amañ daou damm gwastell. Pe hini anezo az pezo ? An hini bras, gant va malloz, pe an hini bihan, gant va bennoz ? »\n« O ! mamm, roit an hini bihan d’in gant ho pennoz. »\n« Mat, va mabig kaez, va bennoz a roan d’it. Ha pedi a ran an Aotrou Doue d’az penniga ivez. »\nHa Yannig en hent. E-doug an deiz e kerz, hag e tigouez e-tal ar feunteun ma oa chomet e zaou vreur da ziskuiza en he c’hichen. Dizale, setu ar baourez koz o tostaat.\n« Yannig, » emezi, « ro eum tamm d’in, en an’ Doue. »\n« A galon vat e rannin ganeoc’h, moereb. »\nHag ober a ra e-giz ma lavar.\n« Da drugarekaat, » emezi, « ha Doue d’az pennigo ! Te a zo o vont da vevel, neketa ? Mat, prest e vezi e-kichen eun ti bras. Di ez i da glask labour. Setu amañ petra a vezo roet d’it da ober : mesa daouzek gwilhou. Da zaou vreur a zo bet eno ivez, ha n’o deus ket gellet ober o labour, ha dic’houzouget int bet. Te avat, peogwir out bet mat em c’heñver, dal amañ eur c’houitell d’it. Gantañ e c’helli dastum ar gwilhaoued en da gichen, ha senti a raint ouzit. Arabat d’it rei ar c’houitell da zen ebet avat, n’eus forz petra ’vefe kinniget d’it evitañ, rak n’az pefe ken neuze nemet ar maro da c’hedal.\n« Bennoz Doue d’eoc’h, mamm goz. »\nHag hi kuit. Ha Yann, kerkent ha ma c’houlaou an deiz antronoz, a ya war-du an ti bras. Ar mestr a zo war an treuzou, hag heñ da Yannig :\n« Petra ’glaskez ? »\n« C’hoant am eus e rafec’h koumanant ouzin, mar plij ganeoc’h. »\n« Petra out gouest da ober ? »\n« Trizek vloaz n’oun ken c’hoaz, aotrou. Eus va gwella a rin, koulskoude. »\n« Mat e komzez. Greomp marc’had hon-daou eta, ha marc’had leal. Ma n’out ket evit ober ar pez a c’hourc’hemennin d’it, e vezi dibennet. »\n« Ha ma ran anezañ ? »\n« E vezi paeet ker mat ha ma kari. »\nAntronoz, mintin mat, e tigorer ar c’hlud, ha setu an daouzek gwilhou da nijal er-maez.\n« Diwall ar re-ze, Yannig, ac’h eus da ober betek an abardaez, ha digas anezo en-dro ivez, » eme an tieg.\n« Mat, » eme Yannig. « Ken’ emberr neuze. »\nHag heñ gant ar gwilhaoued. A-benn eur pennad e c’houez en e c’houitell, ha setu al laboused en-dro d’ezañ.\n« N’it ket re bell diouzin, » emezañ d’ezo.\nHejal a reont o fenn e-giz da lavarout : « Ne daimp ket kennebeut. Bez disoursi. »\nDa greisteiz e tigaser e lein d’ezañ, ha chom a ra e-unan gant ar gwilhaoued betek an abardaez-noz. Neuze e tap e c’houitell, e c’houez ennañ, hag int da zont d’e gavout ha da vale dirazañ, evel eur vandenn gwayed ! (gwazi).\nMantret eo tud an tiegez ouz e welout o tont gant al laboused.\n« Graet mat eo da labour, » eme ar mestr.\n« O ! n’eo ket diaes ivez. »\nKoania a ra Yann, hag an ozac’h d’e wreg :\n« Penaos en deus graet ? »\n« N’ouzon dare avat. Gouzout a rankimp. Ma kasfemp hor merc’h warc’hoaz da welout ? »\nHag, antronoz, e ya ar verc’h da gas lein da Yannig.\n« Penaos, » emezi, « e c’hellez mirout outo da vont kuit ? »\n« Gant ar c’houitell-mañ. Sell. »\nHag e sut, hag ar gwilhaoued a zo holl en e gichen.\nHag ar verc’h d’ar gêr, hag e tispleg kement-se d’he zad ha d’he mamm.\n« Kaout ar c’houitell a rankin, » eme ar vamm.\nDeuet Yann gant ar gwilhaoued, ar mestr a c’houlenn outañ prena ar c’houitell digantañ.\n« Ne werzin ket anezañ, » eme Yann.\n« Ma ! » eme ar wreg outi he-unan, « kousto pe gousto, ar c’houitell-se am bezo. »\nHag antronoz ez a he-unan da gas e lein da Yann.\n« Mont mat a ra ganez, Yannig ? » emezi.\n« Ma ’z a ker mat ganeoc’h, mestrez ? »\n« Penaos e virez ouz ar gwilhaoued da vont kuit ? »\n« Gant ar c’houitell-mañ. Me a c’houez enni, ha raktal e teu al laboused d’am c’havout. »\nHag ober a ra kement-se.\n« Gwir eo, » eme ar vaouez. « Evit pegement e roï ar c’houitell d’in ? »\n« N’emañ ket da werza. »\n« Ugent real a roin d’it evitañ. »\n« Ne roin ket anezañ. »\n« Hanter-kant lur ? »\nHag hi d’ar gêr. Heñ a zastum ar gwilhaoued hag a ya ivez.\nAntronoz, ar verc’h adarre a zigas e lein da Yann.\n« Va mamm he deus lavaret d’in dont, » emezi.\n« Mat, » eme Yann, « Hegarat tre out em c’heñver. »\n« Ya, neketa ? Ar c’houitell a roi d’in ? »\n« Ne roin ket. »\n« Me a roio kant lur d’it. »\n« N’az pezo ket anezañ. »\n« Selaou mat : daou-c’hant hag eun dra ouspenn. »\n« Aotre da bokat d’in e-pad eun eur penn-da-benn. »\n« Ro d’in ar pez a zo ouspenn da genta. »\n« Mat. Kemer kement a gari. »\nTremenet an eur (berr eo kavet, na petra ’ta !), ar verc’h a lavar da Yann :\n« Dal daou-c’hant lur, ha ro ar c’houitell d’in. »\n« Ne roan ket avat, » eme Yann.\nHag hi d’ar gêr, ha lavarout d’he mamm penaos he deus graet ha manket war he zaol memes tra.\nHag ar wreg d’he gwaz :\n« Ma ! Hennez, ar Yann-ze, a rank mont kuit ac’han, c’houitell hag all ! »\nPa ’z eo digouezet Yann, e lavar ar mestr d’ezañ :\n« Kae kuit ! »\n« Graet em eus va labour, » eme Yann, « pelec’h emañ va fae ? Lavaret ho poa d’in e vijen paeet ker mat ha ma karjen. Daou sac’had aour a rankan da gaout, hag ar gazeg c’hell da gas anezo ganin. »\nRoet int d’ezañ, ha Yannig a zistro d’ar gêr. Eürus e voe e-pad pell hag hir amzer… Setu petra eo kaout bennoz eur vamm ha beza trugarezus e-keñver ar re baour.\nAdtapet diwar « https://br.wikisource.org/w/index.php?title=Ar_gwilhaoued_alaouret&oldid=149633 »\nKemmoù diwezhañ degaset d'ar bajenn-mañ d'an 7 C'hwe 2019, da 09:01.


Pajenn:Morvan - Buez ar Zent, 1894.djvu/283 - Wikimammenn\nPajenn:Morvan - Buez ar Zent, 1894.djvu/283\nBruno en doa kement a zevosion evit sant Per ha kement a respet evit ar pab ma’z ea bep bloaz da Rom. Eur blavez, epad m’edo eno, ar vosenn en em lakeaz etouez ar re a ioa oc’h ober koumpagnunez d’ezhan, hag ar re-ma a ioa ouspenn pemp kant anezho etre tud a iliz ha tud all. Ar Zant a oue rannet he galoun o velet peger buhan e vezet skubet gant ar c’hlenved-se; mes ne zaleaz ket da gaout louzou outhan. Souba a eure ar rele-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/283&oldid=137474 »


Bukit war bep skeudenn\nMaread 20 Meurzh 2003 – 18 Kerzu 2011\n(8 vloaz, 8 miz ha 28 devezh)\nAbeg • Prezidant SUA George Walker Bush\na ziskleir ar brezel da Irak S. Hussein\nlakaet da gablus da Walldaolioù en SUA.\n• Lodenn eus politikerezh SUA\nar "War on Terror"\nDisoc'h Trec'h ebet, abalamour da emled ar feulster\ndre Irak a-bezh ha savidigezh ar Stad Islamek\ngoude loc'h SUA hag he c'hevredidi.\nOberiadur brezel Iraqi Freedom pe Aloubadeg Irak pe c'hoazh Dieubidigezh Irak a vez graet eus ar brezel en Irak gant ar Stadoù-Unanet hag e harperien a-enep gouarnamant Saddam Hussein. Lodenn gentañ ar brezel a vez graet Aloubadeg Irak o welet lu ha gouarnamant Irak trechet gant an alouberien. Siwazh dezho kenderc'hel a raio ar brezel ur wech trec'het ar vro reizh gant emsaverien a-bep seurt o talañ ouzh dalc'hidigezh ar vro. Memes ur wech lakaet e-plas ur gouarnamant da c'hortoz e kendalc'ho ar brezel o welet muioc'h-mui ar vro o vezañ rannet dre ar relijion. Istimet e vez etre 151 000 betek 600 000 pe muioc'h an niver a irakian bet lazhet e-pad an 3 pe 4 bloavezh brezel kentañ. Ar Stadoù-Unanet a guitaas ar vro e 2011 met a voe rediet da zont en-dro er bloavezh 2014 e-penn ur gevredad nevez evit klask lakaat harz d'an emsavadegoù lies o freuziñ Irak.\nLesanvioù a-bep seurt a zo bet d'ar brezel-se: Second Gulf War (Eil brezel ar Pleg-Mor) , Gulf War II (Brezel ar Pleg-Mor II), pe Gulf War 2. Hervez ar selloù politikel e vez lesanvet dieubidigezh pe aloubadeg Irak. O c'houzout e oa bet livet gevier gant gouarnamant ar Stadoù-Unanet evit kendrec'hiñ ar brasañ niver a vroioù evit aotreañ anezho da dagañ ar vro e 2003. Goude-se e voe implijet ar gevier evit desach broioù en o kevredad. Degaset e oa bet ur sell kizidig war ar brezel-se. A-feur ma teuas war-wel ne oa ket bet Saddam Hussein kablus da vezañ penn da Gwalldaolioù ramzel e New-York hag e Washington. An niver uhel a irakianed bet lazhet e-pad ha goude an aloubadeg en doa degaset ivez ur sell fall war an oberiadur. Ouzhpenn-se an aloubadeg en doa roet lañs bras d'an nerzhioù islamour kement ha plantañ freuz ha reuz dre ar vro. Betek e-touez renkoù ar soudarded stadunanat e oa bet mouezhioù evit emsevel a-enep ar brezel.\nAdtapet diwar « https://br.wikipedia.org/w/index.php?title=Brezel_Irak&oldid=1913633 »\nKemmoù diwezhañ degaset d'ar bajenn-mañ d'an 21 Her 2021, da 12:09.


Jean de Lattre de Tassigny e 1946\nJean de Lattre de Tassigny, ganet d'an 2 a viz C'hwevrer 1889 e Mouilleron-en-Pareds (Vande) hag aet da Anaon d'an 11 a viz Genver 1952 e Neuilly-sur-Seine, a oa un ofiser jeneral gall. Haroz eus an Eil Brezel-bed, compagnon de la Libération, lakaet e voe da varichal goude e varv.\nBrezel Indez-Sina:penn ar Bagad Brezel Gall en Indez-Sina ha gouarnour an drevadenn e voe Jean de Lattre de Tassigny. Lazhet e voe e vab, al letanant Bernard de Lattre de Tassigny e penn e skouadron en emgann Mai-Dien, nepell eus Ninh Binh, en Tonkin, er Vietnam, d’an 29 a viz Mae 1951, douaret eo e Mouilleron-en-Pareds; e dad, ar marichal Jean de Lattre de Tassigny a varvas gant kleñved d’an 11 a viz Genver 1952 e Neuilly-sur-Seine (Bro-C'hall).\n↑ (fr)Memorial Genweb\nAdtapet diwar « https://br.wikipedia.org/w/index.php?title=Jean_de_Lattre_de_Tassigny&oldid=1995343 »\nTud douaret e Mouilleron-en-Pareds\nKemmoù diwezhañ degaset d'ar bajenn-mañ d'an 25 Mae 2022, da 21:06.


Politikerezh surentez ha dizarbenn ar felliezh : Reiñ a lañs Kêr d'un enklask-perzhiañ\nDegemer Neventi Neventi\nsurentez al lec'hioù foran e kemper\nLe 15/04/2022 • Mis à jour le 15/04/2022 | 15h01\nA-bouez eo ar sioulded foran kement ha kalite ar vuhez. Ur gwir eo evit an holl annezidi hag un dlead evit ar galloudoù publik karget eus ar "bevañ a-gevret".\nAbaoe 2020 eo engouestlet Kêr Gemper da gensevel ur politikerezh sioulded foran gant ar pal gwellaat ar surentez e Kemper, dizarbenn an tagadennoù a bep seurt ha stourm a-enep da forzh peseurt droukziforc’hadur. Renerezh ar sioulded foran an hini eo a laka ar politikerezh lec’hel-mañ da dalvezout hag a genurzh anezhañ. Kevelerezhioù start a zo bet skoulmet gant oberourien lec’hel a-fet surentez. Krouet eo bet ivez ur Polis-kêr.\nUn diagnostik diwar-benn santimant an annezidi a-fet surentez\nHiziv an deiz e fell da Gêr donaat al labour kaset da benn dija da geñver santimant ar C’hemperadezed hag ar Gemperiz a-fet surentez el lec’hioù foran. Reiñ a lañs d’un enklask publik a vez kavet enlinenn hag e stumm paper en ti-kêr.\nDigor eo an enklask-mañ d’an holl pe vefe annezidi pe implijerien ar c’horn-bro. Gant hemañ e vo tirouret gwelloc'h Kêr Gemper diwar-benn o c’hoant a-fet surentez.\nDigor eo betek an 23 a viz Mae e stumm paper ha betek an 31 a viz Mae enlinenn. An disoc’hoù a vo kinniget e-doug Azezoù ar surentez a vo d’an 8 a viz Here 2022 e Kreizenn kendalc’hioù an Tog ruz.\nRoit ho soñj e 5 mun amañ\nUn difrae digor evit fetisaat, kompren gwelloc’h ha peuraozañ ar politikerezhioù dizarbenn\nOuzhpenn an enklask-mañ e vo kaset un eil da benn gant oberourien lec’hel ar c’horn-bro.\nTeir abadenn-labour a glokao an enklaskoù-se gant strollad fokus (atersadennoù a-stroll) ha gant ur valeadenn diagnostik el lec’hioù foran. Homañ a roio tro d’an annezidi da gemer perzh ha da dermeniñ, e karteroù zo, an doareoù-labour a c’hallo bezañ lakaet da dalvezout evit gwellaat ar santimant surentez.\nAzezoù lec’hel ar surentez\nDisoc’hoù an aodit-mañ a vo kinniget e-doug azezoù lec’hel ar surentez a vo d’an 8 a viz Here. A-drugarez dezho e vo fetisaet ar pezh a c’hoarvez e Kemper a-fet surentez ha sioulded foran hag e vo klokoc'h labour perzhidi an darvoud.\nEvit derc’hel perzhiadur ar geodedourien er politikerezhioù dizarbenn-se e vo pedet ar C’hemperadezed hag ar Gemperiz d’an darvoud-mañ, prezegennoù ha stalioù ennañ.\nDu 15/04/2022 au 31/05/2022


Kreiz kêr Gaza\nGaza (غزة, Ghazzah en arabeg ; עַזָּה, ʕazzā en hebraeg) eo ar gêr vrasañ e Bandenn Gaza hag e douaroù Aotrouniezh Vroadel Palestina, pa'z eus war-dro 410 000 den o chom e kêr. Dre ma vez implijet alies an anv "Gaza" evit "bandenn Gaza", pe "bann Gaza", e vez graet a-wechoù gant an anvadur "Kêr Gaza" (pe "Gaza City") pa vez c'hoant da resisaat e kaozeer diwar-benn kêr hepken.\nUr gêr gozh eo Gaza. Un arsav e oa war hent ar varc'hadourien a yae eus Ejipt da Siria en Henamzer. Goude bezañ bet e-pad pell e dalc'h rouantelezhioù Henegipt, e voe kemeret gant ar Filistined en 13vet kantved kent JK. Kemeret e voe ivez gant Aleksandr Veur e 332 kt JK, goude ur seziz a badas daou viz.\nEn XXvet kantved en em gavas Gaza en douaroù palestinat a oa dindan beli Breizh-Veur. E 1948, pa voe rannet an douaroù-se etre Arabed ha Yuzevien e voe lakaet Gaza el lodenn arab ha fiziet ar melestradur anezhi en Ejipt. E miz Mezheven 1967 e voe aloubet gant Israel e-pad ar Brezel c'hwec'h devezh ; d'an 18 a viz Meurzh 1994 e voe fiziet ar c'horn-bro en Aotrouniezh Vroadel Palestina daoust ma chomas ac'hubet gant arme Israel betek 2006.\nAdtapet diwar « https://br.wikipedia.org/w/index.php?title=Gaza&oldid=1635958 »


An Ankou - Wikimammenn\nA. Lefournier ha Ian Salaun, 1889 (p. 457-459)\n◄ An Tiec, ar Mestr mevel, ar potr saout hag ar Big An Ankou Ar C’hanval ►\nE kær B… edo ar c’his pa veze bet an Ankou oc’h ober eun dro, ha pa gaset eur c’horf maro d’an douar, kerent ha mignonet a grie fors, a rea safar evel tud e dizesper. N’eus ket pell an ankou a deuaz adarre da ober eun dro di. En dro-ma avad n’edo ket he falc’h ganthan nag he zent discrognet ; ne ket da falc’hat e teue na da deleur strafuil hag anken, mes da zigas laouenedigez eur vech ive. Encanti a reas dre gær penauz, o c’houzout pegement a boan a rea dezho bevech ma samme unan bennag euz ho zouez, oa deut en dro-ma evit digas adarre e buez ar re en doa falc’het er gær-ze epad an daouzek vloas diveza, e vije er vered abenn tri dervez goude, hag e lacaje an daouzek bloaveziad-ze da zevel beo buezeg euz ar bez ; mar doa zoken unan bennag hag o doa kerent maro ouspen daouzek vloaz a ioa, hag o divije eur c’hoant bras da velet resusitet, n’o doa nemet scrifa dezhan en eul leac’h a vercaz, hag e roje dezho ho goulen gant ma o divije eur rezon vad bennak.\nAntronos ne velet nemet tud o vont da gas liziri d’al leac’h merket gant an ankou. N’oa douet ebet n’o doa ar re-ze oll c’hoant da velet e buez adarre kerent dezho, maro ouspen daouzek vloaz a ioa, mes a ioa sonch mad anezho c’hoaz. An ankou he unan a grede kementse. Hogen souezet braz e voue pa zigoraz al liziri. Oll oant scrifet gant tud hag o doa collet unan bennag euz ho c’herent nesa n’oa ket c’hoaz a zaouzek vloas. Goulen a reant en han’ Doue ne vije ket digaset ho zud en dro.\nEun intanvez a bede caloneg an ancou da lezel er vered he fried e serr pehini, emezhi, e devoa bet poan avoalc’h. Eun intanv a lavare ne felle ket dezhan e teuje he bried e buez, rak cavet en doa eun all hag a blije dezhan cals muioc’h ; hag edo e sonch d’he c’hemeret. Bugale a ioa brema o veva en ho roll, ne rea netra muioc’h a aoun dezho eget guelet ho zad o tont adarre var an douar, rak n’o divije buez vad ebet diouthan. N’ous pet hini, o doa bet heritach en daouzek vloas diveza, a ioa mantret oll o sonjal e vije red dezho disteleur ar pez o doa bet. Eun amezek a ioa strafuillet oll o sonjal e teuje adarre he amezeg e buez, rag he stal a iea cals guelloc’h en dro abaoue m’oa maro an amezek-ze. Eur breur a grene gant aoun na deuje he vreur en dro, rak red e vije dezhan ranna ganthan, ha ne gave ket dezhan e vije tam re vraz he lod. Eur c’hulator a c’houlenne ma vije lezet er bez tad ar vinoret a c’houarne, rag en eur c’houarn tra ar vinoret-ze e c’helle gouarn cals guelloc’h he dra he unan. Bete tadou ha mamou a bede an ancou da lezel ar vugale o doa collet eleac’h ma edont, rak caout a rea dezho o devoa c’hoaz avoalc’h ha re da vaga, da zevel ha da argoulaoui.\nAdtapet diwar « https://br.wikisource.org/w/index.php?title=An_Ankou&oldid=162734 »\nKemmoù diwezhañ degaset d'ar bajenn-mañ d'an 28 Mae 2020, da 16:56.


Pajenn:Herri - Skrituriou sakr - Exod, 1861.djvu/128 - Wikimammenn\nPajenn:Herri - Skrituriou sakr - Exod, 1861.djvu/128\n16. Ha pa ho pezo he lazet, e kemerot euz he c’hoad, hag her skuillot tro-var-dro ann aoter.\n17. Ar maout a zraillot neuze a dammou, hag o veza goualc’het ar bouzellou hag ann treid, e lekeot anezho var ar c’hik draillet ha var ar penn.\n18. Hag e kennigot ar maout oc’h he zevi enn he bez var ann aoter ; rak sakrifis ann Aotrou eo, hag ar zakrifis a c’houes vad evit ann Aotrou.\n19. Kemer a reot ivez ar penn-denved all, hag Aaron hag he vugale a bozo ho daouarn var he benn.\n20. Ha pa ho pezo lazet anezhan, e kemerot euz he c’hoad hag hen lekeot var vek skouarn zeou Aaron hag he vugale, ha var veudou ho dourn hag ho zroad deou, hag e skuillot ar rest euz ar goad var ann aoter tro-var-dro.\n21. Kemer a reot ivez euz ar goad a zo var ann aoter, hag euz eol a zakradur, hag e taolot anezho gant eur sparf var Aaron hag he zillad, var he vugale hag ho dillad. Hag o veza ho sakret hi hag ho dillad,\n22. E kemerot soa ar penn-denved, al lost, ar zoa a zo var ar bouzellou, lienen-ghik ann avu, ann daou lunac’h hag al lard a zo var-n-ezho, hag ar skoaz zeou, dre’n abek ma’z eo maout ar zakradur.\n23. Kemer a reot ivez eunn tamm euz a eur bara, eur voastel goloet gant eol, eur guign euz a baner ar baraou dic’hoell a zo bet lekeat dirag ann Aotrou.\n24. Hag e lekeot ann traou-ze holl var zaouarn Aaron hag he vugale, hag e santifiot anezho, o sevel ar profou-ze dirag ann Aotrou.\n25. Ho c’hemer a reot adarre holl euz a dre ho daouarn, hag ho dêvot var ann aoter e sakrifis-losk, da\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/128&oldid=114927 »\nKemmoù diwezhañ degaset d'ar bajenn-mañ d'an 4 Ebr 2018, da 16:05.


Pèir de Garròs - Wikipedia\nGolo ar Poesias gasconas\nPèir de Garròs (1530–1585), pe Pey de Garros evel ma veze skrivet gwechall, pe c'hoazh Pierre de Garros e galleg, a oa ur barzh okitanek da vare an Azginivelezh. Skrivet en deus e gwaskoneg, ha graet ur yezh lennegel eus ar rannyezh-se.\nGanet e voe e Leitora (Lectoure), e bro Armanhac. Studioù gwir ha doueoniezh a reas e skol-veur Toloza. Kuzulier e voe e lez Janed III Navarra, e Pau. Eno e troas da brotestant. Un droidigezh a reas diwar Salmoù ar roue David a voe lakaet gantañ e gwaskoneg, war c'houlenn ar rouanez a glaske lakaat ar galvinouriezh da ren e Rouantelezh Navarra.\nE 1567, daou vloaz goude embannadur ar Salmoù, e voe embannet ul levr barzhonegoù gantañ, gant an titl Poesias gasconas.\nMervel a reas e Pau.\nPoesias Gasconas el lec'hienn gallica.bnf.fr\nAdtapet diwar « https://br.wikipedia.org/w/index.php?title=Pèir_de_Garròs&oldid=1704107 »\nKemmoù diwezhañ degaset d'ar bajenn-mañ d'an 27 Mae 2016, da 06:52.


Júu ʼmɨ́ɨ e cacuo fidiée 2 Timoteo 4\n1 Jo̱baꞌ fɨ́ɨˉguɨ́ɨ ꞌnʉˋ, Timoteo, fɨˊ quiniˇ Fidiéeˇ jo̱guɨ fɨˊ quiniˇ Fíiˋnaaꞌ Dseaˋ Jmáangˉ i̱ nijáaˊtu̱ mɨ˜ tɨˊ lɨ˜ niꞌíingˉ jmɨgüíˋ e laco̱ꞌ niquidsirˊ íꞌˋ røøˋ jo̱ nicá̱rˋ nifɨˊ quiáꞌˉ lajaangˋ lajaangˋ dseaˋ, jaˋ e lɨ́ɨˊ su seengˋguɨr o̱si nɨjúmˉbre é, 2 jo̱ fɨ́ɨˉɨ ꞌnʉˋ carˋ ngocángˋ dsiiˉ e niguiáˆbɨꞌ júuˆ quiáꞌˉ Dseaˋ Jmáangˉ jee˜ jaléngꞌˋ dseaˋ; jo̱ dseángꞌˉ jmɨꞌúungˋ e jmeꞌˆ lajo̱ mɨ˜ li˜ seaˋ fɨˊ o̱si mɨ˜ jaˋ seaˋ é. Jo̱guɨ ꞌnéˉ jmɨtáˆbaꞌ dsíiˊ jaléngꞌˋ dseaˋ i̱ jaˋ ꞌgooˋ jáꞌˉ lɨ́ɨngˋ júuˆ quiáꞌˉ Dseaˋ Jmáangˉ, jo̱guɨ ꞌnéˉ ɨ́ɨˆbaꞌ ꞌgooˋ mɨ˜ jmóorˋ doñiˊ eeˋ e jaˋ dseengˋ, jo̱guɨ ꞌnéˉ cuǿꞌˉbɨr bíˋ e laco̱ꞌ nilɨtíiꞌ˜ dsíirˊ, jo̱ ꞌnéˉ éꞌˆre lajo̱ dseángꞌˉ e féngꞌˊ óoˊbaꞌ. 3 Dsʉco̱ꞌ co̱o̱bˋ mɨ˜ nitɨ́ˉ íꞌˋ e joˋ téꞌˋ dseaˋ e núurˋ lají̱i̱ꞌ˜ júuˆ niguoꞌˆ quiáꞌˉ Fidiéeˇ; dsʉco̱ꞌ ie˜ jo̱ lɨ́ꞌˆ iiñ˜ e nijmitir˜ lají̱i̱ꞌ˜ ta˜ quiʉꞌrˊ yaam˜bre, jo̱guɨ nijmérˉ quijí̱ˉ cabøø˜ tɨfaꞌˊ i̱ niꞌéˉ quiáꞌrˉ lɨ́ꞌˆ doñiˊ eeˋ jaléꞌˋ e iiñ˜ ninúrˉ. 4 Jo̱guɨ joˋ iiñ˜ faꞌ e ninúrˉ lají̱i̱ꞌ˜ e júuˆ niguoꞌˆ do, co̱ꞌ lají̱i̱ꞌ˜ júuˆ cuento quiáꞌˉ dseaˋ áamˊbaꞌ iiñ˜ e ninúrˉ. 5 Dsʉꞌ e labaꞌ fɨ́ɨˉguɨ́ɨ ꞌnʉˋ, Timoteo, jangꞌˉ íiˋ oꞌˊ røøˋ mɨ˜ eeˋgo̱ nijmeꞌˆ, jo̱guɨ jmeeˉ téꞌˋbɨꞌ có̱o̱ꞌ˜ jaléꞌˋ iihuɨ́ɨˊ e dsingɨ́ɨnꞌˉ, jo̱guɨ cuǿøꞌ˜bɨ bíˋ uøꞌˊ e quiáꞌˉ niguiáˆguɨꞌ júuˆ e quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ, jo̱guɨ jmiti˜ røøˋ jaléꞌˋ ta˜ e nɨcangɨ́ɨngˋ.\n6 Jo̱ tɨˊ lɨ˜ nitɨ́bˉ íꞌˋ e nijngángꞌˉ dseaˋ jnea˜, co̱ꞌ nɨjaquiéemˊ oor˜ quiéˉe e tɨˊ lɨ˜ nijúunˉn. 7 Jo̱ teábˋ eáangˊ nɨcasínꞌˉn fɨˊ guiʉ́ˉ có̱o̱ꞌ˜ Dseaˋ Jmáangˉ, jo̱guɨ lana nɨcatɨ́bˋ íꞌˋ e nɨcadsínˉn có̱o̱ꞌ˜ jaléꞌˋ ta˜ quiéˉe, jo̱ jí̱i̱ꞌ˜ cateáˋ jaˋ calɨtúngˉ dsiiˉ có̱o̱ꞌ˜ júuˆ quiáꞌˉ Dseaˋ Jmáangˉ. 8 Jo̱ lana nɨsɨjeengˇ jnea˜ e niꞌíinꞌ˜n lají̱i̱ꞌ˜ e catɨ́ɨnˉn. Jo̱ Fidiéeˇ, i̱ dseaˋ i̱ quidsiˊ íꞌˋ røøˋ, íbˋ i̱ nicuǿꞌˉ jnea˜ e jo̱ uíiꞌ˜ e nɨcaꞌíñꞌˋ jnea˜ e lɨ́ɨnˊn jaangˋ dseaˋ i̱ jaˋ røøngˋ dseeˉ fɨˊ quinirˇ. Jo̱ o̱ꞌ jí̱i̱ꞌ˜ jnea˜ niꞌíinꞌ˜n e jo̱, co̱ꞌ lajo̱b niꞌíngꞌˋ cajo̱ jaléngꞌˋ dseaˋ i̱ nigüɨjeengˇ e iáangˋ dsíirˊ e nijáaˊtu̱ Dseaˋ Jmáangˉ caléꞌˋ catú̱ˉ fɨˊ jmɨgüíˋ la mɨ˜ nitɨ́ˉ íꞌˋ lajo̱.\nJúuˆ e cajíngꞌˉguɨ Paaˉ casɨ́ꞌrˉ Timoteo\n9 Jo̱ fɨ́ɨˉguɨ́ɨ ꞌnʉˋ, Timoteo, e jmeeˉ úungˋ e niñíiˊbaꞌ lajmɨnábˉ e niñiꞌeeꞌ˜ jnea˜; 10 dsʉꞌ i̱ dseañʉꞌˋ i̱ siiˋ Demas do eáangˊguɨ catɨˊ dsíirˊ e nijmérˉ jaléꞌˋ e jmóoˋ dseaˋ fɨˊ jmɨgüíˋ la, jo̱ uiing˜ e jo̱baꞌ nɨcatiúuiñˉ jnea˜, jo̱guɨ lana nɨcangórˉ fɨˊ Tesalónica fɨˊ lɨ˜ se̱ꞌˊ Macedonia. Jo̱ i̱ dseañʉꞌˋ i̱ siiˋ Crescente nɨcangórˉ fɨˊ lɨ˜ se̱ꞌˊ Galacia, jo̱guɨ i̱ siiˋ Tito nɨcangórˉ fɨˊ lɨ˜ se̱ꞌˊ Dalmacia. 11 Jo̱ lají̱i̱ꞌ˜ Lucasbingꞌ i̱ táangˋ có̱o̱ꞌ˜ jnea˜ fɨˊ la lana. Jo̱guɨ fɨ́ɨˉɨ ꞌnʉˋ e nigüɨ́ꞌnémꞌˊbaꞌ Marcos jo̱ nijǿømˆbaꞌr fɨˊ la mɨ˜ niñiꞌˊ, dsʉco̱ꞌ lɨɨm˜ eeˋ ta˜ nilɨꞌíiñˆ quiéˉe có̱o̱ꞌ˜ jaléꞌˋ ta˜ guiaˊ júuˆ quiáꞌˉ Dseaˋ Jmáangˉ e jmóoˋo fɨˊ la. 12 Jo̱guɨ nɨcasɨ́ɨnˉn i̱ dseañʉꞌˋ i̱ siiˋ Tíquico do fɨˊ na fɨˊ Éfeso. 13 Jo̱ fɨ́ɨˉɨ ꞌnʉˋ, Timoteo, e mɨ˜ niñíiˊtu̱ꞌ caléꞌˋ catú̱ˉ fɨˊ la, jo̱ cá̱ˆgo̱ꞌ e ꞌmɨjñʉ́ˋ iʉ˜ luuˉ do quiéˉe e casee˜e fɨˊ quiáꞌˉ i̱ dseañʉꞌˋ i̱ siiˋ Carpo i̱ seengˋ fɨˊ Troas; jo̱guɨ cá̱ˆbɨꞌ cajo̱ jaléꞌˋ jiˋ quiéˉe, jo̱ dsʉꞌ e laniingˉguɨ eáangˊ e ꞌnéˉ cá̱ꞌˆ e majíˋ e sɨbéengˋ e lɨ˜ to̱o̱˜ júuˆ quiéˉe do.\n14 Jo̱ fɨ́ɨˉguɨ́ɨ ꞌnʉˋ uii˜ quiáꞌˉ jaangˋ dseañʉꞌˋ i̱ lɨ́ɨngˊ tɨñíˆ i̱ siiˋ Jaangˉ e eáamˊ gaˋ nɨcaꞌéerˋ có̱o̱ꞌ˜ jnea˜; dsʉꞌ Fidiéeˇbingꞌ i̱ niquɨ́ꞌˆ laco̱ꞌ catɨ́ɨngˉ quiáꞌrˉ có̱o̱ꞌ˜ jaléꞌˋ e gaˋ e nɨcajméerˋ do. 15 Jo̱ uíiꞌ˜ e jo̱baꞌ e fɨ́ɨˉɨ ꞌnʉˋ e jmeáangꞌ˜ íˆ uøꞌˊ có̱o̱ꞌ˜ i̱ dseañʉꞌˋ do, dsʉco̱ꞌ eáamˊ gaˋ ꞌníꞌˋ níiñˉ júuˆ quiáꞌˉ Dseaˋ Jmáangˉ e guiaˋnaaꞌ.\n16 Jo̱guɨ laꞌuii˜ néeꞌ˜ mɨ˜ cangóˉo fɨˊ quiniˇ dseata˜ i̱ quidsiˊ íꞌˋ e laco̱ꞌ nijmɨꞌǿngꞌˆ ꞌñiáꞌˋa, jí̱i̱ꞌ˜ jaangˋ dseaˋ jaˋ i̱ cajmɨcó̱o̱ꞌ˜ jnea˜ ie˜ jo̱, co̱ꞌ lajɨɨmˋ dseaˋ catiúuiñˉ jnea˜. Jo̱ mɨ́ɨꞌ˜ɨ Fidiéeˇ uii˜ quiáꞌˉ jaléngꞌˋ i̱ dseaˋ íˋ e jaˋ güɨjmeꞌrˉ cuente có̱o̱ꞌ˜ jaléꞌˋ e cajméeiñꞌˋ do. 17 Dsʉꞌ eáamˊ cajmɨcó̱o̱ꞌ˜ Fíiˋnaaꞌ Dseaˋ Jmáangˉ jnea˜, jo̱guɨ cacuøꞌrˊ jnea˜ jaléꞌˋ bíˋ quiáꞌrˉ e laco̱ꞌ cateáˉ dsiiˉ e caguiaaˉ júuˆ quiáꞌrˉ e quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ; jo̱ lajo̱baꞌ canúuˉ jaléngꞌˋ dseaˋ i̱ jaˋ lɨ́ɨngˊ dseaˋ Israel jaléꞌˋ e júuˆ jo̱. Jo̱ Fíiˋnaaꞌ Dseaˋ Jmáamˉbingꞌ i̱ caleáangˋ jnea˜ ie˜ jo̱ jee˜ jaléngꞌˋ i̱ dseaˋ i̱ ꞌníꞌˋ níiˉ quiéˉe faꞌ laco̱ꞌ mɨ˜ laangˋ jaangˋ dseaˋ e jaˋ cuꞌˋ ieꞌˋ quiáꞌrˉ; 18 jo̱guɨ dseaˋ íˋbɨ cajo̱ i̱ nileángˉ jnea˜ jee˜ jaléꞌˋ e ꞌlɨꞌˆ, jo̱guɨ dseaˋ íˋbɨ cajo̱ i̱ nito̱ꞌˋ fɨ́ɨngˋ jnea˜ cartɨˊ mɨ˜ nitǿørˋ jnea˜ fɨˊ lɨ˜ quiʉꞌrˊ ta˜ fɨˊ ñifɨ́ˉ quiáꞌrˉ. ¡Jo̱guɨ majmifémꞌˊbaaꞌ dseaˋ do carˋ ngongɨ́ɨˋ jmɨɨ˜! Jo̱ lajo̱b ꞌnéˉ líˋ.\nJúuˆ guicó̱o̱ꞌˇ quiáꞌˉ Paaˉ lɨ˜ cadséngˉ\n19 Jo̱ lɨ˜ jaˋ quiéengˊ niguéngˋ fɨ́ɨˉguɨ́ɨ ꞌnʉˋ, Timoteo, e guicó̱o̱bꞌˇ i̱ dseamɨ́ˋ i̱ siiˋ Prisca có̱o̱ꞌ˜guɨ i̱ dseañʉꞌˋ quiáꞌrˉ i̱ siiˋ Aquila, jo̱guɨ guicó̱o̱bꞌˇ cajo̱ jaléngꞌˋ dseaˋ sɨnʉ́ʉˆ quiáꞌˉ i̱ dseañʉꞌˋ i̱ siiˋ Onesíforo. 20 Jo̱ i̱ dseañʉꞌˋ i̱ siiˋ Erasto do, dob caje̱rˊ fɨˊ Corinto, jo̱guɨ i̱ dseañʉꞌˋ i̱ siiˋ Trófimo, dob caseaan˜nre e dséeꞌr˜ fɨˊ Mileto. 21 Jo̱ fɨ́ɨˉɨ ꞌnʉˋ e nijmɨꞌúungˋ quíiꞌˉ e niñiꞌˊ fɨˊ la nʉ́ꞌˉguɨ e nitɨ́ˉ ji̱i̱ˋ güíiˉ. Jo̱ i̱ dseañʉꞌˋ i̱ siiˋ Eubulo jo̱guɨ Pudente jo̱guɨ Lino có̱o̱ꞌ˜guɨ i̱ dseamɨ́ˋ i̱ siiˋ Claudia, lɨ́ꞌˆ lajaléngꞌˋ dseaˋ quiáꞌˉ Dseaˋ Jmáangˉ i̱ caguiaangˉguɨ i̱ seengˋ fɨˊ la, guiéiñꞌˊ júuˆ guicó̱o̱ꞌˇ quíiꞌˉ.\n22 Jo̱ güɨlɨseemˋ Fíiˋnaaꞌ Dseaˋ Jmáangˉ contøøngˉ có̱o̱ꞌ˜ ꞌnʉˋ. Jo̱guɨ mɨ́ɨꞌ˜ɨ Fidiéeˇ e niꞌɨ́rˉ güeaꞌˆ quiáꞌrˉ fɨˊ lɨ˜ seengˋnaꞌ, dseaˋ lɨ́ɨngˊnaꞌ dseaˋ quiáꞌˉ Dseaˋ Jmáangˉ.\nJo̱ lanab jí̱i̱ꞌ˜ féꞌˋ jiˋ catɨ́ˋ tú̱ˉ quiáꞌˉ Paaˉ e catɨ́ɨngˉ Timoteo.


Hent al lin | Destination Coeur de Bretagne - Kalon Breizh\nHome / Ar pep pouezusañ / Hent al lin\nHent al lin\nWar hent al lin e Kalon Breizh ez eus daou lec’h ma vo diskuliet deoc’h istor sebezus treuzfurmadur al lin e lienoù hollgaer anvet « Les Bretagnes ».\nEus ar 17vet d’an 19vet kantved e veze ezporzhiet al lienoù lin pompus-se dre Sant-Malou war-du Cadiz. Ac’hano e vezent kaset da drevadennoù spagnol Amerika ar Su, o leuskel war o hent gwir beadraoù !\nTi al Lienoù e Sant-Teliav\nEmañ Ti al Lienoù e demeurañs kozh ur marc’hadour eus 1715. Eno e vo diskouezet deoc’h ar vleuniennig c’hlas-se hag istor entanus ur wienn naturel eo bet troet buhez an holl dud ganti. Abadennoù, kinnigoù klewelet, troiadoù dizoleiñ, c’hoarioù klask ar roudenn evit ar vugale…a roio tu deoc’h anavezout pep tra diwar-benn istor ar wiaderien hag ar varc’hadourien lienoù eus Breizh.\nUn draig ouzhpenn, gortozet oc’h en ur stal 100 % lin a ginnig deoc’h greun, dilhad, gwezeladoù, levrioù…\nTi al Lienoù\nBourc’h – 22460 Sant-Teliav\nPgz : 02.96.56.38.26\n- Postel : routedulin@wanadoo.fr\n- Lec'hienn Internet : www.laroutedulin.com\nStal-labour ar gwiadiñ en Uzel\nSavet eo bet mirdi ha stal-labour ar gwiadiñ er « Murettes », ti kozh marc’hadourien lienoù ha gwiaderien. Er mirdi-se eo adsavet memor un azginivelezh bet roet lañs dezhi e dibenn an 19vet kantved lerc’h-ouzh-lerc’h gant tri mestr-gwiader eus Uzel.\nAr stal-labour Léauté-Planeix (1872-1996) he doa roet bod d' ar stal-wiaderezh kentañ gant gwiaderien o deus gouiet neveziñ evit talañ ouzh kevezerezh ar greanterezh. Arzourien e-leizh, evel Jeanne Malivel, oberiant e-barzh luskad « Ar Seiz Breur », o doa kemeret perzh e krouidigezhioù arzel.\nE stal-labour ar gwiadiñ e vez kinniget daou stern gwiader : unan klasel hag unan « Jacquard », nevezus-mik d’ar mare-se e Breizh.\nA-benn klokaat ho kweladenn e c’helloc’h sellet ouzh meur a film, ober un droiad dizoleiñ ha bamañ ouzh diskouezadegoù liesseurt.\nBourc’h - 22460 UZEL\nPgz : 02.96.28.85.81


An aviel hervez Sant Lukaz - Traduction H. Danielou - Diocèse de Quimper\nAn aviel hervez Sant Lukaz - Traduction H. Danielou\n1 Hogen en amzer-ze e teu er-mêz eun dekred euz Sezar-Aogust evid niveri oll boblou ar bed. 2 An niveradeg-se eo an hini genta, Kiriniuz o veza gouarnour Bro-Ziria. 3 An oll a ya da veza niveret, pep hini en e gêr-dezañ. 4 Sevel a ra Jozef ive euz Bro-Halile, euz kêr Nazared da Vro-Jude, beteg kêr David anvet Betlehem – rag bez’ eo-eñ euz lignez ha famill David – 5 evid beza niveret gand Mari e bried hag a zo dougerez.\n6 E-pad m’emaint eno, e teu heh amzer da Vari 7 ha genel a ra-hi he mab kenta-ganet. Paka a ra maillurou en-dro dezañ hag e lakaad en eul laouer, rag ne oa plas ebed evito en ostalidi.\n8 Mesaerien a oa er vro-ze ha chom a reent er parkeier da ziwall o loened e-pad an noz. 9 Eun êl a Zoue en em ziskouez dezo, gloar an Aotrou a splanna dirazo hag aon braz a grog enno. 10 Lavared a ra an êl dezo : « N’ho-pet ket aon ken. Rag setu ma kemennan deoh eur helou mad, eul levenez vraz hag a vo evid ar bobl a-bez. 11 Ganet ez eus bet deoh hirio eur zalver, ar Hrist-Aotrou, e kêr David. 12 Hag ar zin-mañ a zo roet deoh : kavoud a reot eur bugelig, mailluret hag astennet en eul laouer ». 13 Hag a-daol-trumm, ez eus gand an êl eun armead euz an neñv, niveruz-tre, o veuli Doue en eur lavared : 14 « Gloar da Zoue e lein an neñv, ha peoh war an douar d’an dud karet gantañ. »\n15 Pa ’z eo eet an êlez pell diouto, e lavar ar vesaerien an eil d’egile : « Deom eta beteg Betleem, ha gwelom ar pez a zo bet c’hoarvezet ha diskuliet deom gand an Aotrou ». 16 Mond a reont buan ha kavoud Mari, Jozef ive, hag ar bugelig lakeet el laouer. 17 O veza gwelet, e tiskuliont an traou a zo bet lavaret dezo diwar-benn ar bugelig-se. 18 O kleved kement-se eo souezet an oll dud gand ar pez a lavar ar vesaerien dezo. 19 Med Mari a zalh eviti an oll draou-ze hag a vir anezo en he halon. 20 Ar vesaerien a zistro d’ar gêr en eur gana gloar ha meuleudi da Zoue, evid pep tra klevet ha gwelet ganto, evel ma oa bet lavaret dezo.\n21 Ha pa ’z eo tremenet an eisteiz evid e amdroh, eo lakeet dezañ e ano : Jezuz, evel m’eo bet anvet gand an êl, a-raog dezañ beza koñsevet e korv e vamm.\nJezuz kinniget d’an templ\n22 Ha pa ’z eo tremenet deveziou o hlanidigez, hervez lezenn Moizez, e savont gantañ beteg Jeruzalem evid e ginnig d’an Aotrou, – 23 evel m’eo skrivet e lezenn an Aotrou : “pep paotr kenta-ganet a vo anvet santel evid an Aotrou” – 24 hag evid roi, e-giz sakrifis, hervez ar pez a zo skrivet e lezenn an Aotrou, eur houblad a durzunelled ha diou goulm vihan.\n25 Ha setu ma oa eun den e Jeruzalem, Simeon e ano. An den-ze, just ha devod, a oa o hortoz frealzidigez Izrael hag ar Spered Santel a oa warnañ. 26 Lavaret e oa bet dezañ gand ar Spered Santel ne welfe ket ar maro a-raog dezañ beza gwelet Krist an Aotrou. 27 Poulzet gand ar Spered, e teu-eñ en templ, dres d’ar mare m’eo degaset ar bugelig Jezuz gand e gerent, evid ober evitañ e-giz m’eo kustum hervez al lezenn. 28 Kemer a ra anezañ e pleg e zivreh ha meuli Doue, en eur lavared :\n29 « Bremañ, Aotrou, e lezez da zervicher da vond e peoh, hervez da gomzou.\n30 Peogwir o-deus ma daoulagad gwelet da zilvidigez,\n31 lakeet ganeoh dirag an oll boblou :\n32 eur sklêrijenn da ziskulia d’ar broadou ha da veza gloar da bobl Izrael. »\n33 Sebezet eo e vamm hag e dad gand ar pez a zo lavaret diwar e benn. 34 O benniga a ra Simeon ha lavared da Vari e vamm : « Setu m’eo lakeet hemañ evid ma kouezo ha ma savo kalz tud e lzrael : bez’ e vo-eñ eur zin a elbik. 35 Ha te, toullet e vo da ene gand eur hleze, evid ma vo diskuliet, e kalz tud, prederiou o halonou. »\n36 Ha bez’ e oa Anna, ar brofetez. Merh da Fanouel, euz rann Azer, eo-hi deut war eun oad braz. Bevet he-doa e-pad seiz vloaz gand he gwaz war-lerh o dimezi, 37 ha goude-ze evel intañvez beteg he fevar bloaz ha pevar-ugent. Chom a ra tost d’an templ, o yuni hag o pedi, noz-deiz e servich Doue. 38 Degouezoud a ra d’an eur-ze ha d’he zro e lavar meuleudi da Zoue hag e komz euz ar bugel d’an oll dud o hortoz silvidigez Izrael.\n39 Pa ’z eo bet sevenet pep tra ganto, hervez lezenn Doue, e tistroont da Vro-Halile, da Nazared, o hêr. 40 Kreski ha kreñvaad a ree ar bugelig : leun e oa a furnez, ha gras Doue a oa warnañ.\nJezuz adkavet en templ\n41 Kerent Jezuz a yee beb bloaz da Jeruzalem evid gouel Pask. 42 Pa ’z eo deut d’e zaouzeg vloaz, e savont gantañ, hervez kustum ar gouel. 43 Echu an deiziou, e teuont en-dro ; med Jezuz, ar paotrig, a jom e Jeruzalem heb gouzoud d’e dud. 44 O soñjal e oa-eñ e-touez ar vandennad, e reont eun deveziad-hent a-raog mond d’e gklask e-touez tud o famill hag o anaoudegez. 45 O veza ma n’o-deus ket e gavet, e tistroont da Jeruzalem en eur glask war e lerh. 46 Hogen, goude tri devez, ez eo kavet ganto, azezet en templ, e-touez ar gelennerien, o selaou anezo hag oh ober goulennou outo. 47 An oll re hag e glev a zo sebezet gand e spered hag e respontou. 48 Skoet eo e dud p’e welont, hag e vamm da lavared dezañ : « Mabig, perag az-peus greet an dra-ze ? Setu da dad ha me, nehet-braz, o klask war da lerh. » 49 Respont a ra dezo : « Perag e oah o klask ahanon ? Ha ne ouieh ket eo dao din beza war-dro traou ma zad ? » 50 Int a-vad ne gomprenont ket ar homzou a lavar-eñ dezo.\n51 Diskenn a ra ganto ha dond da Nazared. Ha sentuz e oa dezo. E vamm a zalhe an oll draouze en he halon. 52 Ha Jezuz a greske er furnez, e ment hag er hras, dirag Doue hag an dud.\nPrier avec Santig Du en temps de pandémie Santig Du (Jean Discalceat) est un saint populaire du diocèse. Né à…


Pajenn:Berthou - En Bro Dreger a-dreuz parkou.djvu/16 - Wikimammenn\nPajenn:Berthou - En Bro Dreger a-dreuz parkou.djvu/16\n25. — IKANNEREZED NOZ HAG ALL\nKoz kastel Kervel a zo bet diskaret. Nebeut a dra a yan c riou. Va zad a zaneyelle a oa en e amzer @hoaz eun demezel a zeue an noz ekichen ar chapel da astenn eun doubier wenn war al leton, evit leda warni peziou aour hag are’hant warbere e pare al loar: evel ma laka an dud fao da zecha dindan bannou an heol. Hogen mar teue wnan- Dbennak da dostaat, an dimezel hag ar skouedou a ie da get rak tal.\nN’ouzoun ket hag hen a weler @hoaz an dimezel noz e Kervel. Lavarout e rer ez eus C’hoaz dioute er @’hoz kestel hag er @’hoz maneriou.\nVa moereb Kato Ravet hag a oueze daneyelli flour (marvet eo jet a dremen peyar-ugent bloa) a oa ganet e Keryoda-Pleu vian, la beya reaz eno beteg he dimezi. Konta’ re dirazoun me oa iaouankik neuze — a oa bepred eneou tud yaro, en poan, obars gariden ar maner. Ar gariden-man a ia eus a Gervyoda @a Roe’h Morvan. Meur a hini a zispleg beza klevet huanadou e donder an toull-man, lec’h e man eneou mestrou koz Kervoda o @hortoz. Beza ez eus c’hoaz Kannerezed noz en hor maeziou. Beza ez eus unan e Prat-Kazeg, Pleuvian. Ne vez ket gwelet es; beza ez eus eun all e Pont Milin en Lanvode. Pa dremen- fet e kichen ar gannerezed noz, bezet didrouz ha mud; rak mar tireizet o labour, c’honi a dleo rei d’eze skoazel da wéa ar gannaden, ha waz @ho tivrec’h. Me am boa eur spont heuzus diouz ar Gannerezed noz pa oan bugel, ha menr a wech W@abardaez, o tont @argaer gant va zaout, am eus redet pa dremenen tost @ar gwaziou da ganna. Breman moarvat me a-unan ara d’eze aoun, pegwir ue gayan nepred Llutin ebet war va hent e kreiz an tevala noziou.\nAwechou ar spesiou noz a gemer neuz eul loen, Fanch ar Fichous ganet e Brelevenez e kichen Lanhuon, en deus dane- vellet dizazoun eun digouez e pehini ne oe ket meurbet kalonek. I meureuri al Lezlac’h en Brelevenez a veye breman ez eus pell-aonzer eur vaouez hag a daole dour e laez he zaout araog mont @hen gwerza da vare’had Lauhuon. Pearruas er bed all, an Aotrou Done eyit he chastiza diouz he feiz fall a varnas anezi da zistrei Val Leslac’th e pad kant bloa d@ober pinijen, dindan spes eur giez du v Kement den a dremene war hent al Leslac’h etre eunneg eur noz, hag eun eur diouz ar beure, a wele ar giez. Tostaat a re al loen-man goustadik, ha mar galle en em youta etre diouar an tremener setu-hi o vont gant ar foéltr, ar @havaliéy war he chein. Ar redaden a bad diy eur endro d’al lec’hiou tost d’an dour.\nFanch ar Fichous goude beza kollet amzer en hostaliriou, a oa eun nozvez o tont dar gaer (ar C’hre’h Lann, dre eun hent distro pa welas a greiz-holl ar giez du dirazan. Red a oe @ezan gaolia al loen boémus: heman hen toderosas e pad diou eur a hed bie al Leslac’h. *N em gaout e reas d’an divez war\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/16&oldid=153864 »\nKemmoù diwezhañ degaset d'ar bajenn-mañ d'an 28 Gou 2019, da 21:09.


Région_Bretagne - Renabliñ : krogit e-barzh glad Breizh !\nSkeudennoù savadurioù, kartennoù-post, luc’hskeudennoù kozh, tresoù arkitektourien pe kadastr… : danvez fonnus diwar-benn bro Vreizh zo en dalc’had skeudennoù-se, ouzhpenn 500 000 foto arc’hantek ha niverel ennañ, bet dastumet gant servij Renabliñ glad Breizh abaoe e grouidigezh e 1964. Betek bremañ e veze implijet gant arbennigourien, tud ouiziek, embannerien (peotramant, gant an archerien pa veze laeret traoù da skouer). Hiviziken emañ e-kerzh an holl e lec’hienn skignañ ar servij renabliñ) !\nKemer perzh el luc’hskeudennaoueg rannvroel\nGant div lodenn ar galv da raktresoù "Kemerit perzh evit skignañ dalc’hadoù skeudennoù diwar-benn glad savadurioù pe arreubeuri Breizh" a zo bet digoret er bloaz-mañ (betek an 30 a viz Mezheven 2017) e c’hallo ar Vretoned bezañ lodek muioc’h er mad boutin-se ha kemer perzh evit e anaout pe evit talvoudekaat dalc’hadoù all, frank a wirioù.\nPinvidikaat dalc’had ar Renabl\nHiniennoù, strollegezhioù pe kevredigezhioù istor lec’hel a zo kouviet da binvidikaat un tamm eus an dalc’had dre sikour ar Renabl da anaout ar savadurioù pe da hizivaat ar ouiziegezh war an dalc’hadoù skeudennoù-se.\nDalc’hadoù frank a wirioù evit brasaat al luc’hskeudennaoueg\nAnv zo ivez da reiñ lec’h da zalc’hadoù all, frank a wirioù : un doare eo ivez da dalvoudekaat gwelloc’h an dalc’hadoù-se ha da greskiñ ar ouiziegezh hollek war glad Breizh.\nBevennet eo ar skoaziad rannvroel da 15 000 € bep bloaz dre raktres.\nUn difrae a-stroll war atiz Rannvro Breizh\nKefridi dibar Renabl ar glad\nNiveriñ, studiañ, reiñ da anavezout ar glad : setu ar gefridi a oa bet fiziet e Renabl hollek monumantoù ha pinvidigezhioù arzel Frañs e 1964 gant André Malraux, ministr ar Sevenadur da neuze. Breizh, dezhi ur glad puilh hep e bar, a oa bet unan eus ar rannvroioù kentañ o tiazezañ ur servij gant ar gefridi-se a zo bremañ e karg ar Rannvro. E servij renabliñ Breizh e labour un ugent den a vicher bennak (karget a studi, luc’hskeudennerien, mererien diazoù roadennoù, teuliourien, melestrourien...) : a-hed ar bloaz ez eont dre ar vro da anavezout gwelloc’h ar glad evit lakaat anezhañ da vevañ ha da vezañ tra an holl.\nLuc’hskeudennaoueg Renabl ar glad\nAr fichenn bleustrek diwar-benn ar galv da raktresoù\nRenabliñ ar glad e Breizh\nLec’hienn Renabl ar glad\nTags : Culture Patrimoine Territoire\nPublié le Monday, April 24, 2017


Bepred e vez Raktresoù... ha traoù kadarnaet endeo.\n4 c’hentel vrezhonek zo diwar vremañ, gant 4 live disheñvel :\n· live 1 : evit deraouidi hep tamm anaoudegezh ebet eus ar yezh pe dost, ha c’hoant ganto deskiñ hor yezh veur, evit kaout darempredoù donoc’h gant o endro, ha pa vefe istorel, sevenadurel pe denel.\n· Live 2 : evit tud gant un tammig anaoudegezh eus ar brezhoneg, pe fals deraouidi m’ho peus c’hoant (tud bet e live 1 e-pad ur bloavezh, pe bet en ur staj brezhonek ur wech bennak, pe c’hoazh bet klevet brezhoneg tro dro dezho pa oant bihan)\n· live 3 : evit tud gouest da gaozeal (“komz a c’hellan met diaes eo din c’hoazh”) ha c’hoant ganto peurzeskiñ ar yezh, koulz dre skrid ha dre gomz. Adalek al live-se e vez kelennet e brezhoneg penn-da-benn, gant ar ger-stur : “ger gallek ebet !“\n· live 4 : evit ar re en o bleud gant ar brezhoneg ha c’hoant ganto peurstudiañ diaesterioù zo. E-barzh al live-se evel-just e rankomp bezañ fealoc’h c’hoazh d’hor ger-stur : “ger gallek ebet !“\n· Kentelioù ouzhpenn : ur Sadorn bep miz int digor da holl izili Kalon Plouha (a heuilh kentelioù brezhonek bep sizhun pe get) c’hoant ganto mont war-raok pe en em voazañ ouzh ar yezh : tu zo, evit kemer perzh, da emezelañ da Galon Plouha (20€) ha pa ne vefec’h dedennet nemet gant se. War ar bajenn “HAG A NEVEZ” e vez skrivet deiziad an hini a zeu.\nEvit lakaat ho anv er c’hentelioù-se, e c’hellit skrivañ da unan ac’hanomp :\nda Fañchig, da Golina pe da Domaz\nOuzhpenn kentelioù brezhonek a vez graet gant Kalon Plouha evel-just,\n· Baleadennoù a vez aozet gwech an amzer er vro evit dizoleiñ ar c’hoadoù, an hentoù don, ar sterioù, pe c’hoazh al laboused... met dreist-holl evit daremprediñ an eil gant egile, en ur gaozeal brezhoneg evel-just ! E Plouha pe tro war dro e vezont aozet peurliesañ : e Breheg, e Beg Plouha, e Lanleñv, e Staol ez eus bet anezho dija.\n· Prezegennoù a vez tu da glevet alies ivez er skolaj e Plouha pe en Oaled Vrezhon : Gwennole Ar Menn, Daniel Giraudon, Yann Taleg da skouer o doa bet ar vadelezh da ginnig deomp o oberennoù. Liesseurt-tre e vez an temoù kinniget.\n· Sonadegoù a glasker aozañ ivez : e Chapel Kervaria an Iskwit e oa bet aozet div er bloazioù tremenet : da gentañ e oa Anne Heyman (telennerez eus ar Stadoù Unanet) a oa deuet da reiñ deomp da glevet douster sonioù he zelenn geltiek, ha da c’houde hor boa bet mil plijadur o klevet hini Yann Fulub Dupuis (unan eus ar re wellañ e Breizh evit seurt benveg) deuet a-ratozh e Kervaria, gant e strollad sonerien ha kanerien dispar a-bezh, Kervalan e anv.\nDa-geñver staj brezhonek 2004 hor boa degemeret Ifig Troadeg : arbennik war an dastum eo eñ, gant-se en doa roet deomp da glevet gwerzioù eus ar c’haerañ. E 2005 ha 2006, Louis-Jacques Suignard a oa deuet ; hag e 2007, Louis-Jacques adarre, gant e geneil Yann-Gireg ar Barz, hag ar strollad DESKOMP da geñver 2 sonadeg.\n· Ur c’hig-ha-farz a vez aozet bep bloaz, a-benn reiñ kalon d’ar muianiver da gregiñ e-barzh, a-gevret ganeomp. E 2003 hor boa fardet holl a-gevret hor c'hig-ha-farz kentañ, ha mat e oa me lâr deoc’h !\nTremenet eo an darvoud evit 2008 endeo. Dispar e oa bet an aergelc'h. Ma fell deoc’h kemer perzh evit ar wech o tont, embannet e vo, kerkent ha resisaet an deiziad, er bajenn “hag a nevez ?”\n· Ur Fest-noz a oa da-heul kig-ha-farz 2005 : deuet oamp a-benn anezhi, aozet e vo en-dro en dazont eta.\n· Pe ur Fest-deiz evel e 2008, da-heul ar c’hig-ha-farz...\n· Ur staj brezhonek a vez aozet e-pad ur sizhun diouzh an hañv.\nEvit ar eizhvet gwech e oa bet graet er bloaz-mañ. Berzh en doa graet ar staj e 2003, a-dra-sur, gant 25 stajiad. Gwelloc’h e oa bet c’hoazh e 2004 gant 30 stajiad hag, e 2005, an 32 stajiad hag ar 4 c’helenner a oa laouen-kenañ gantañ !\nAdaozet e vo c’hoazh er bloavezhioù o tont gant ar spi e kendalc’ho da vont war wellaat ha war greskiñ...\nKentelioù a vez bemdez eus 9e betek 15e30, ha goude-se obererezhioù liesseurt betek 18h-18e30 (diouzh tro). Kinnig leun a obererezhioù liesseurt ouzhpenn ar c’hentelioù a fell deomp, a-benn reiñ tro d’an dud da zizoleiñ traoù a-drugarez d’ar brezhoneg.\nWar dro 160 € eo ar sizhunvezh staj-se (120 € evit ar studierien pe an dud dilabour)\nsed amañ un alberz eus staj ar stajoù kentañ...\n... hag ivez luc’hskeudennoù eus hini 2010\nTaolit pled ne vez ken anv a "Staj" abaoe 2010, hogen a "Festival ar brezhoneg e Bro-Oueloù”, kel lies a oberoù a vez kaset en e ser.\nMa fell deoc’h dont d’unan eus hon abadennoù kaer ha liesseurt, skrivit ‚ta !


Abdallah Iañ Jordania - Wikipedia\nAbdallah Iañ ben Hussein (عبد الله الأول بن الحسين Abd Allāh ala'oul ben al-Hussein), Roue Jordania, bet ganet e Miz C'hwevrer 1882 e Mekka, Hedjaz, Impalaeriezh otoman ha marvet d'an 20 a viz Gouhere 1951 e Jerusalem, a oa eil mab Hussein ben Ali, cherif hag emir Mekka.\nStudioù a reas e Kergustentin hag en Hedjaz. Kannad Mekka e voe en Impalaeriezh adalek 1911 betek 1914 ; a-du gant Kevredidi ar Brezel-bed kentañ e savas, pa chomas an Impalaeriezh a-du gant Alamagn.\nEtre 1916 ha 1918, gant skoazell ar C'hembread Lawrence Arabia, e voe e penn Emsavadeg Meur an Arabed a-enep an Impalaeriezh.\nE 1921 e voe anvet da Emir Treuzjordania betek krouidigezh Rouantelezh Hachemit Jordania e 1946, ma voe Roue betek e zrouklazh e 1951.\nAbd Allāh ala'oul ben al-Hussein\nRen 25 a viz Mae 1946\n20 a viz Gouhere 1951\nKentad Hini ebet\nAnvet da roue Jordania\nWarlerc'hiad Talal I Jordania\nRen 1añ a viz Ebrel 1921\n25 a viz Mae 1946\nAnvet da emir Treuzjordania\nWarlerc'hiad Hini ebet\nGanedigezh Miz C'hwevrer 1882\nMekka, Impalaeriezh otoman\nMarv 20 a viz Gouhere 1951\nTad Hussein ben Ali\nMamm Abdiyya bent Abdallah\nUr perzh pouezus-kenañ a c'hoarias Abdallah ben Hussein e politikerezh hag Istor ar Reter Nesañ en hanterenn gentañ an XXvet kantved.\n1 Yaouankiz politikel\n2 Emirelezh Treuzjordania\n4 An drouklazhadenn\n7 Pajennoù kar\nA-raok e dregontvet deiz-ha-bloaz e oa Abdallah ben Hussein ur politikour ampart, pa zeuas a-benn da gendrec'hiñ e dad d'emstrivañ da Cherif Mekka – ar pezh a voe graet, gant harp ar Rouantelezh-Unanet, a voe gounezet a-drugarez da Abdallah. E 1911 e voe dilennet Abdallah e-unan da gannad Mekka e Parlamant an Impalaeriezh otoman, ma voe hanterour etre e dad ha gouarnamant an Impalaeriezh.\nE 1914, pa zivizas mont a-du gant Kevredidi ar Brezel-bed kentañ, en enep d'an Impalaeriezh, ez eas dre guzh da Gaero da gejañ ouzh Maodiern ar Brezel e gouarnamant ar Rouantelezh-Unanet, Lord Kitchener, evit gounit e skoazell da raktres Hussein ben Ali : sevel ur Stad arab er Reter Nesañ.\nA-hed ar Brezel-bed kentañ e chomas Abdallah ben Hussein e darempred gant gouarnamant ar Rouantelezh-Unanet, hag e 1915 e vroudas e dad da eskemm lizheroù gant Sir Henry McMahon, a oa uhelgomiser en Egipt, diwar-benn dizalc'hiezh an Arabed diouzh an Durked.\nDa heul an eskemm lizheroù-se e c'hoarvezas Emsavadeg Veur an Arabed e 1916-1918, ma voe Abdallah ben Hussein e penn lu arab ar Reter, war-dro 5 000 soudard ennañ.\nD'an 10 a viz Mezheven 1916 e tagas ur gwarnizon otoman e Ta'if, nepell diouzh Mekka. Petra bennak ma ne oa nemet 3 000 soudard turk er gwarnizon ne c'hallas ket an Arabed e gemer, dre ziouer a armoù e-tal kanolierezh an Durked ; seziz a voe lakaet war ar gwarnizon neuze, betek ma teufe ul luad egiptat e miz Gouhere gant kanolierezh ivez, ha d'an 22 a viz Gwengolo 1916 en em zaskoras an Durked.\nGoude an trec'h-se ez eas Abdallah ben Hussein gant 4 000 soudard da Vedina, a oa sezizet ivez.\nE deroù 1917 e tagas un dezougadeg otoman en dezerzh hag e preizhas an holl bezhioù moneiz aour a oa da c'houbrenañ ar Vedouined evit ma chomfent feal d'ar sultan otoman.\nE miz Eost 1917 e labouras gant ar c'habiten gall (aljerian) Mohammed Ould Ali Raho evit tarvañ an hent-houarn Hedjaz.\nD'ar Gwener 23 a viz Gouhere 1920 e voe taget Rouantelezh Siria gant ar C'hallaoued en ode Maisaloun, nepell diouzh ar gêr-benn Damask hag ar vevenn gant Liban. Da heul an trec'h e voe kemeret Damask ganto hag eztiriet ar roue Faisal, a oa breur da Abdallah ben Hussein. Hennezh a guitaas an Hedjaz gant e luad da vont da Amman, m'en em stalias da c'hortoz dieubiñ Damask.\nKeloù eus raktres Abdallah ben Hussein a erruas er Rouantelezh-Unanet ; Winston Churchill, a oa o tistreiñ da Londrez goude Kuzuliadeg Kaero, a gejas ouzh Abdallah ben Hussein e Jerusalem d'an 28 a viz Meurzh 1921 ; dont a reas a-benn d'e gendrechiñ : kreñvoc'h eget hini an Arabed e oa al lu gall, ha ne felle ket d'ar Rouantelezh-Unanet bezañ broc'het ouzh Bro-C'hall. Plegañ a reas Abdallah ben Hussein, hag en eskemm e voe krouet Emirelezh Treuzjordania.\nD'an 8 a viz Meurzh 1920 e voe anvet da Roue Iraq gant Parlamant Iraq, ar pezh a nac'has ; e vreur Faisal; a oa o paouez bezañ faezhet e Siria, a asantas pignat war an tron.\nKerkent hag anvet da emir Treuzjordania d'an 11 a viz Ebrel 1923 e krogas Abdallah ben Hussein da aozañ ar Stad, a voe roet dezhi an dizalc'hiez velestradurel d'ar 25 a viz Ebrel 1923.\nD'an 22 a viz Meurzh 1946 e sinas an emir ur feur-emglev diwezhañ gant an R.-U. a lakae ar Stad treuzjordanian da vezañ dizalc'h. Daou viz diwezhatoc'h, d'ar 25 a viz Mae 1946 e voe lakaet Abdallah ben Hussein da roue gant ar parlamant ha kemmet anv ar Stad ( Emirelezh Treuzjordania ) e Rouantelezh Jordania .\nA-hed e vuhez, ha dreist-holl a-c'houde Emsavadeg Veur an Arabed ha diskar an Impalaeriezh otoman, e youlas Abdallah ben Hussein sevel ur Stad hollarab er Reter Nesañ, a anve سوريّة الكبرى Souriya al-Kebir "Siria Veur" , a vije enni Iraq, Jordania, Liban, Palestina ha Siria hag a vije renet gant an diernac'h hachemit e Damask.\nEn abeg d'ar c'hraf diwezhañ e savas disfiziañs e meur a Stad arab, e soñje dezho e oa Abdallah ben Hussein o klask lemel o dizalc'hiezh diganto peogwir e oa a-dra gant o enebourien ; disfiz a savas ivez en Abdallah ben Hussein diouzh pennoù ar Stadoù arab all.\nGolda Meir (1878-1978)\nE 1937 e savas Abdallah ben Hussein a-du gant alioù Kengor Peel, a ginnige ma vije krouet ur Stad yuzev en 20% eus tiriad Palestina, ar peurrest o vont gant Treuzjordania. Pa 'z asantas ar Yuzevien, petra bennak ma kave dezho e oa gwall vihan an dachenn, ez enebas Arabed Palestina hag ar Stadoù tro-war-dro. Kazeg a reas ar c'hengor eta.\nDek bloavezh diwezhatoc'h, e 1947, e voe Addallah ben Hussein ar rener arab nemetañ a savas a-du gant disentez Aozadur ar Broadoù Unanet da rannañ Palestina etre ur Stad yuzev hag unan arab, goude emvodoù kuzh gant Golda Meir (a voe Pennmaodiernez Stad Israel eus 1969 betek 1974) ma \nD'ar 4 a viz Mae 1948, Abdallah ben Hussein, a glaske bezañ mestr war an darn vrasañ eus Palestina, a gasas soudarded al Legion Arab da dagañ trevadennoù israelat Gush Etzion, etre Jerusalem hag Al-Khalil (a zo Hevron en hebraeg) ; sizhun diwezhatoc'h, d'an 11 a viz Mae, e kejas ouzh Golda Meir adarre hag e klaskas hec'h asant d'ur broviñs yuzev er Stad hollarab a oa-eñ e-sell da staliañ, gant dilennidi yuzev er Parlamant, ar pezh a virje ouzh tarzhadenn ur brezel etre ar Yuzevien hag an Arabed er Reter Nesañ. Golda Meir a zegasas d'e soñj ar pezh a oa bet kendivizet en emvod an 29 a viz Du 1947 gant Aozadur ar Broadoù Unanet : rannañ Palestina etre ur Stad yuzev hag unan arab.\nKoulz ar Yuzevien ha Palestiniz a voe nec'het o welet e vije brezel ; Abdallah ben Hussein a zisklêrias e kavje gwelloc'h ur Stad yuzev amezek da Dreuzjordania eget ur Stad arab palestinat dindan beli pennadurezhioù an islam.\nPeogwir e oa mat a-walc'h an darempredoù etre roue Jordania, ar Stadoù kornôgel hag ar pennadurezhioù yuzev e voe dispriziet Abdallah ben Hussein gant ar pennoù arab all ; en abeg da gement-se, hag ivez peogwir e felle dezhañ astenn e diriad ha kemer Jeruzalem e savas Abdallah ben Hussein a-du gant un dagadenn hollarab a-enep Stad Israel, a voe krouet d'ar 15 a viz Mae 1948. En em lakaat da bennkomandour an nerzhioù arab a reas, hag anvet er galloud-se.\nAloubet e voe Glann Gornôgel ar stêr Jordan ha Reter Jerusalem, ha lakaet o annezidi da geodedourien Jordania.\nE 1949 e voe Abdallah ben Hussein o kemer perzh en emvodoù kuzh gant pennadurezhioù Israel a-benn degas ar peoc'h. Pa zeuas ar c'heloù d'ar Stadoù arab all ez asantas Abdallah ben Hussein paouez gant ar marc'hataerezh-se, gant ma asantfe ar Stadoù arab all ma vefe ar C'hlann Gornôgel e Routantelezh Hachemit Jordania.\nDa zerc'hent an drouklazhadenn\n19 a viz Gouhere 1951\nEn Amman d'ar 16 a viz Gouhere 1951 e voe drouklazhet Riad Bei al-Solh, unan eus ez-pennmaodierned Liban, rak brud a rede eus emglevioù kuzh etre Liban ha Jordania a-benn sinañ ar peoc'h gant Israel.\nPa oa e moskeenn Al-Aqsa e Jerusalem da geñver an obidoù – ha kent un emvod gant pennadurezhioù Israel – e voe drouklazhet Abdallah ben Hussein gant ur Palestinian. Unan eus ar boledoù a dizhas e vab-bihan Hussein, a voe saveteet a-drugarez d'ur vedalenn a oa bet lakaet war e vruched diwar c'houlenn e dad-kozh.\nA-c'houde an enklask e voe gouezet en devoa an drouklazher, ur paotr yaouank, graet e daol diwar urzh ar c'horonal Abdallah al-Tell, a oa bet gouarnour milourel Jerusalem. Kastiz ar marv a voe lakaet dezhañ ha d'e dri genwaller ; d'ar 6 a viz Gwengolo e voe krouget e genwallerien.\nMab henañ Abdallah ben Hussein, a bignas war gador-roue Jordania dindan an anv Talal Iañ Jordania ; dre ma oa klañv a spered e voe digadoriet d'an 11 a viz Eost 1952, hag e vab Hussein a voe roue d'e dro, d'an oad a 17 vloaz. E 1967 e pardonas Hussein Iañ Jordania da c'hougemenner drouklazhadenn e dad-kozh.\nTimothy J. Paris, Britain, the Hashemites and Arab Rule – 1920-1925 – The Sherifian Solution, Routledge, 2004, ISBN 978-1-135-77186-7 (en) Google Books\n↑ 1,0 1,1 ha1,2 Michael T. Thornhill, Abdallah bin Hussein (1882-1951), en Oxford Dictionary of National Biography, Oxford University Press, 2013, ISBN 978-0-19-967154-0 (en)\n↑ 2,0 2,1 2,2 ha2,3 David Murphy, The Arab Revolt – 1916-1918, Osprey Publishing, 2008, ISBN 978-1-84603-339-1 (en) Google Books\n↑ MémorialGenWeb (fr)\n↑ Avi Shlaim, Lion of Jordan : The life of King Hussein in War in Peace, Allen Lane, 2010, ISBN 978-0-7139-9777-4 (en) (Diwar-benn Hussein I Jordania, mab ha warlerc'hiad Abdallah ben Hussein)\n↑ Joshua Landis (2001), Syria and the 1948 War in Palestine (en)\n↑ 6,0 ha6,1 Charles Tripp, Iraq and the 1948 War: mirror of Iraq's disorder, Cambridge University Press, 2007, ISBN 978-0-5216-9934-1 (en) Cambridge University Press\n↑ Peel Commission Report (en)\n↑ 8,0 ha8,1 Benny Morris, 1948: The History of the First Arab-Israeli War, Yale University Press, 2009, ISBN 978-0-300-15112-1 (en)\n↑ Eugene L. Rogan & Avi Shlaim, The War for Palestine: Rewriting the History of 1948, Cambridge University Press, 2001, ISBN 978-0-521-79476-3 (en)\n↑ Efraim Karsh, The Arab-Israeli Conflict : The Palestine War 1948, Osprey, 2002, ISBN 978-1-84176-372-9 (en)\n↑ James Lunt, Hussein of Jordan: Searching for a Just and Lasting Peace, William Morrow & Co., 1989, ISBN 978-0-688-06498-3 (en)\nAdtapet diwar « https://br.wikipedia.org/w/index.php?title=Abdallah_Iañ_Jordania&oldid=1766661 »\nDernière modification le 28 Eos 2017, à 19:04\nKemmoù diwezhañ degaset d'ar bajenn-mañ d'an 28 Eos 2017, da 19:04.